<QUEST><TI><TI-INTRO>SUULINE KÜSIMUS <QREF QID="H-2010-0163">H-0163/10</QREF></TI-INTRO><TI-SESSION>Küsimuste tunniks osaistungjärgul - aprill 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96948">Gilles Pargneaux</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0163">Teema: Dimetüülfumaraadi tootmise ja kasutamise keeld</OBJECT><CONTENT><PARA>Hiina ettevõtja Linkwise toodetud tugitoole ja diivaneid, mis sisaldavad dimetüülfumaraati, on Prantsusmaal müüdud Conforama sisustuskauplustes. Nende „allergeensete” mööbliesemete tõttu on teadaolevalt saanud kannatada 128 inimest. Pärast seda, kui mitmetes Euroopa riikides (Prantsusmaa, Soome, Poola, Ühendkuningriik, Rootsi) tekkisid tarbijatel tõsised terviseprobleemid, otsustas Euroopa Liit keelata alates 1. maist 2009 vähemalt üheks aastaks dimetüülfumaraati sisaldavate toodete turulelaskmise ja kõrvaldada turult kõik sinna jäänud dimetüülfumaraati sisaldavad tooted.</PARA><PARA>Kas komisjon võiks selgitada, kas nimetatud ajutisele keelule järgnes kogu Euroopa Liitu hõlmav alaline keeld? Kas komisjon võiks ühtlasi täpsustada, kas kolmandate riikide tootjad võivad endiselt seda keelatud biotsiidi kasutada ja seda sisaldavaid tooteid Euroopa Liitu eksportida?</PARA></CONTENT></QUEST>