<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0104">O-0104/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4528">Neil Parish</PERSON> <COMMITTEE COMMID="820">Põllumajanduse ja maaelu arengu komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0104">Teema: Mesinduse olukord</OBJECT><CONTENT><PARA>Mesinikel on kogu maailmas ja eelkõige Euroopas väga suuri raskusi mesilasperede elushoidmisega. Mesindussaaduste tootmine on tõsises ohus.</PARA><PARA>Lisaks sellele kurvale tõdemusele tuleb rõhutada ohtu, mida kujutab endast mesilaste populatsiooni vähenemisest tulenev ebapiisav tolmeldamine. Ilma kodumesilaste ja nende abil toimuva tolmeldamiseta ei ole enam võimalik kasvatada piisavas koguses kvaliteetseid taimi, puuvilju ja köögivilju, mis on vajalikud inimeste toiduks ja loomasöödaks. Lisaks mesilastest sõltuvatele põllukultuuridele on ohustatud kogu bioloogiline mitmekesisus.</PARA><PARA>Mesilaste hävimise üks peamistest põhjustest on õietolmu ja nektari varude järsk vähenemine, mida põhjustab muu hulgas ka muundatud ja töödeldud seemnete kasutamine. Toiduvarude vähenemine viib mesilaste toitumise tasakaalust välja ja nõrgestab nende immuunsust, mis muudab nad vastuvõtlikuks parasiitide, haiguste ja viiruste suhtes. Mesilaste tervisekriisi peamised põhjused on parasiidi Varroa (nn mesilaste AIDS) jätkuv esinemine tarudes ja parasiidi Nosema ceranae leviku laienemine. Kodumesilasi ohustavad ka viirused ja seentõved. Talve jooksul kaotavad mõned mesinikud kuni 50 või isegi 80 mesilaspere. </PARA><PARA>Mesilaste haiguste ja nende ravi teaduslik uurimine on praegu liiga vähe arenenud. </PARA><PARA>Milliseid jõupingutusi on komisjon valmis tegema selleks, et:</PARA><PARA>– arendada teadusuuringuid mesilasi laastavate parasiitide ja haiguste tõkestamiseks;</PARA><PARA>– luua ökoloogilise kompenseerimise alasid, kus on rohkelt õietolmu ja nektarit (näiteks kesapõllud mesilaste jaoks), ning puhvertsoone, näiteks teede äärde;</PARA><PARA>– edendada meetmeid ebapiisavast tolmeldamisest tulenevate ohtude leevendamiseks (nt kahjuritõrje täielik peatamine õitsemise ajal ja muundatud seemnete kasutamise vähendamine);</PARA><PARA>– kontrollida ja jälgida pinnavee kvaliteeti, sest mesilased on väga tundlikud igasuguste keskkonnakahjustuste suhtes;</PARA><PARA>– tagada rahaline abi raskustesse sattunud mesinikele?</PARA></CONTENT></QUEST>