<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000211">O-000211/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4553">Jacqueline Foster</PERSON>, <PERSON ID="96809">Peter van Dalen</PERSON>, <PERSON ID="28615">Roberts Zīle</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000211">Teema: Turvaskannerid</OBJECT><CONTENT><PARA>Komisjon ja parlament on kokku leppinud, et ELi lennujaamades võetakse terrorismivastase võitluse ühe lisameetmena reisijate kontrollimiseks kasutusele turvaskannerid. Juba on kättesaadav selline tehnoloogia, mis arvestab kontrollitavate reisijate tervise, privaatsuse ja andmekaitsega seotud küsimusi, ent selle rakendamismeetmetes ei ole täpsustatud, et skanneripilt peaks olema esitatud kriipsukujuna, nagu parlament otsustas oma juulis 2011 vastu võetud resolutsiooni <ANCHOR ID="1" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR> lõikes 27. Seetõttu võib ettepanek tõsiselt ohustada ELi kodanike õigust eraelu puutumatusele ja andmekaitsele.</PARA><PARA>1.  Kuidas kavatseb komisjon tagada, et kehakuvandeid käsitlevate sätetega kindlustatakse eraelu puutumatuse ja andmekaitse põhiõiguste täielik järgimine? Kuidas kaitstakse reisijate identiteeti? Kuidas tagatakse lennujaamade turvaskanneritega salvestatud isikuandmete kaitse?</PARA><PARA>2.  Kas komisjon on samuti seisukohal, et turvaskannerid on üleliidulise tõhusama julgestuskorra üks kasulik osa, kuid potentsiaalsete terroristide tuvastamiseks on vaja tõhustada ka piiriülese operatiivteabega tegelemist, terrorismivastase võitluse meetmeid, keskbroneerimissüsteemide jälgimist ja reisijaprofiilide koostamist?</PARA><PARA>3.  Mida arvab komisjon parlamendi seisukohast, mida on väljendatud eespool nimetatud 2011. aasta juulikuu resolutsiooni lõikes 56 ja mille kohaselt tuleb kodanike põhiõigusi mõjutavad siduvad meetmed võtta lennundusjulgestuse sektoris vastu kaasotsustamismenetluse kaudu. See võimaldaks parlamendil aktiivselt osaleda asjakohast läbipaistvust nõudvate selleteemaliste otsuste langetamisel. </PARA></CONTENT></QUEST>