<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0037">O-0037/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4466">Ilda Figueiredo</PERSON> ja <PERSON ID="234">Sérgio Ribeiro</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0037">Teema: Tekstiilisektori liberaliseerimine WTO läbirääkimistel</OBJECT><CONTENT><PARA>Tekstiili- ja rõivasektor hõlmab ELis rohkem kui 177 000 ettevõtet. Laienemisjärgselt annab see tööd umbes 2,7 miljonile inimesele, kellest suure osa moodustavad naised, eriti vähemsoodsates piirkondades. Järjest suureneva liberaliseerimise tõttu maailmas kaotas sektor aastatel 1990–2001 umbes 850 000 töökohta ja tuhandeid ettevõtteid.  Eeldatavasti suureneb konkurentsisurve veelgi, kuna sektor peab kohanema impordikvootide lõpliku kaotamisega 1. jaanuaril 2005 ning Hiina saamisega WTO liikmeks.</PARA><PARA>Seoses sellega kirjutas 60 tekstiilitootjate ühendust 36-st riigist, nende hulgas Portugali tekstiili- ja rõivatööstuse föderatsioon, alla &quot;Istanbuli deklaratsioonile&quot;, milles nad nõuavad tekstiili- ja rõivakokkuleppe lõppfaasi edasilükkamist 31. detsembrini 2007.</PARA><PARA>Euroopa Parlament kutsus oma 29. jaanuari 2004. a tekstiilisektori tulevikku käsitlevas resolutsioonis Euroopa Komisjoni üles &quot;koostama – piisavate vahenditega varustatud – ühenduse tekstiili- ja rõivasektori programmi, eriti sektorist sõltuvates vähemsoodsates piirkondades, et toetada teadustööd, uuendusi, kutseõpet ja VKEsid; samuti ühenduse programmi kaubamärkide arendamise stimuleerimiseks ja sektori toodete müügi edendamiseks, eriti rahvusvahelistel messidel&quot;. <BRK/></PARA><PARA>Kuidas suhtub nõukogu &quot;Istanbuli   deklaratsiooni&quot; ning tekstiili- ja rõivakokkuleppe lõppfaasi edasilükkamisse   ja kas nõukogu arvates ei peaks tema läbirääkimisvolitusi pärast nimetatud   deklaratsiooni allkirjastamist kontrollima? <BRK/></PARA><PARA>Kuidas suhtub nõukogu   Euroopa Parlamendi ettepanekusse ja milliseid meetmeid kavatseb ta võtta,   et kindlustada selle teostamine hiljemalt aastal 2005 ja aastate 2007–2013   finantsperspektiivi arutelu kontekstis? <BRK/></PARA><PARA>Millised meetmed on   tekstiili- ja rõivasektori jaoks ette nähtud aastate 2007–2013 finantsperspektiivi   raames esitatud ettepanekutes? <BRK/> <BRK/></PARA></CONTENT></QUEST>