<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000280">O-000280/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97017">Ulrike Lunacek</PERSON>, <PERSON ID="4531">Jean Lambert</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000280">Teema: Uus Rumeenia tsiviilseadustik ja LGBT-kogukonda kuulujate vaba liikumine</OBJECT><CONTENT><PARA>1. oktoobril 2011. aastal jõustunud uue Rumeenia tsiviilseadustiku artikkel 277 käsitleb abieluta kooseluvormide ja nende abieluga võrdsustamise keelamist<FNREF FNIDREF="FN1"/>. </PARA><PARA>- Kas komisjon on arvamusel, et samasooliste abielu (tsiviilseadustiku artikli 277 lõige 1) või partnerluse selgesõnaline keelamine või välisriigis sõlmitud abielu või partnerluslepingu tunnustamise selgesõnaline keelamine (tsiviilseadustiku artikli 277 lõiked 2 ja 3) tsiviilseadustikes või põhiseadustes on kooskõlas ELi kodanike põhiõigusega säilitada ühest liikmesriigist teise liikudes oma tsiviilõiguslik seisund Euroopa Liidu kodanike ja nende pereliikmete vaba liikumist käsitleva direktiivi 2004/38/EÜ artikli 2 lõike 2 alusel? </PARA><PARA>- Kas komisjon on nõus sellega, et Rumeenia tsiviilseadustiku artikli 277 säte on suunatud samasoolistele paaridele ja isikutele nende seksuaalse sättumuse alusel ning põlistab riigi alusseadustes diskrimineerimise? </PARA><PARA>- Kas komisjon on nõus sellega, et välisriigis sõlmitud nii mehe ja naise vaheliste partnerluslepingute kui ka samasooliste isikute vahel sõlmitud abielu või partnerluslepingute tunnustamise selgesõnaline keelamine (tsiviilseadustiku artikli 277 lõiked 2 ja 3) loob olenemata vaba liikumist käsitlevatele sätetele osutamisest (tsiviilseadustiku artikli 277 lõige 4) õiguskindlusetuse olukorra ja vastuolu ühelt poolt tsiviilseadustiku artikli 277 lõigete 1, 2 ja 3 ning teiselt poolt tsiviilseadustiku artikli 277 lõike 4 vahel, sest direktiivi 2004/38/EÜ pereliikmeid (kelle hulka kuulub abikaasa) määratleva artikli 2 ning riiki sisenemise ja seal elamise hõlbustamise kohustust käsitleva artikli 3 kohaldamine võidakse tühistada või siis võidakse neid artikleid kohaldada tunnustamise keelu alusel nii, et samasoolistele abikaasadele ja partneritele ning vastassoost partneritele ei anta vaba liikumise õigust?</PARA><PARA>- Kas komisjon on arvamusel, et need sätted on kooskõlas aluslepingute väärtushinnangute ja vaimuga ning võrdõiguslikkuse ja mittediskrimineerimise põhimõtetega? </PARA><PARA>- Kas komisjon on nõus sellega, et Rumeenia tsiviilseadustiku artikkel 277 võib luua sallimatu ja homofoobse õhkkonna ning süvendada pingeid ja avaldada mõju ELi kodanike, sealhulgas rumeenlaste vaba liikumise õigusele ELis?</PARA><PARA>- Kas komisjon kavatseb kaaluda rikkumismenetluse algatamist Rumeenia vastu, et tagada direktiivi täielik ja seksuaalse sättumuse tõttu diskrimineerimiseta järgimine ja kohaldamine ning kodanike põhiõiguste täielik austamine?</PARA><FN FNID="FN1">  Rumeenia tsiviilseadustiku artiklis 277 sätestatakse: „(1) Samasooliste abielu on keelatud. (2) Rumeenia või välisriikide kodanike välisriigis sõlmitud abielu samasooliste isikute vahel Rumeenias ei tunnustata. (3) Vastassoost või samast soost Rumeenia või välisriikide kodanike vahel välisriigis sõlmitud tsiviilpartnerluslepinguid Rumeenias ei tunnustata. (4) ELi liikmesriikide ja Euroopa Majanduspiirkonna kodanike suhtes kehtivad Rumeenias kodanike vaba liikumist käsitlevad õigusnormid.”</FN></CONTENT></QUEST>