<QUEST><TI><TI-INTRO>SUULINE KÜSIMUS <QREF QID="H-2009-0446">H-0446/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96750">François Alfonsi</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0446">Teema: Bonifacio väina väljaarvamine rahvusvahelisele laevaliiklusele avatud väinade hulgast Rahvusvahelise Mereorganisatsiooni (IMO) poolt</OBJECT><CONTENT><PARA>Bonifacio väin, Korsika ja Sardiinia vahel asuv looduslik merekitsus, on meresõidu mõttes ohtlik ala. </PARA><PARA>Prantsusmaa ja Itaalia on alates 1993. aastast keelanud selle väina läbimise oma riigi lipu all sõitvatele laevadele, mille lastiks on mürgised või saastavad tooted. Praegu on sealne laevaliiklus vähene ja selle osa majanduses tühine, kuid piisaks vaid ühest õnnetusest ohtlikku lasti vedava laevaga, mis ei sõida ei Itaalia ega Prantsusmaa lipu all (näiteks võiks tuua Malta lipu all sõitnud Erika või Bahama lipu all sõitnud aluse Prestige). </PARA><PARA>Bonifacio väin kuulub rahvusvahelisele laevaliiklusele avatud väinade hulka ning seetõttu võivad kaubalaevad sealt vabalt läbi sõita. Sellega säilitatakse ohtliku olukorra tekkimise võimalus, saamata samas konkreetselt majanduslikku kasu. Nimetatud olukord on ebaõiglane ja vastuolus kavaga luua suur merekaitseala – Korsika–Sardiinia rahvusvaheline merepark.</PARA><PARA>Kas komisjon toetab Prantsusmaa ja Itaalia samme, mille eesmärk on saavutada Bonifacio väina väljaarvamine rahvusvahelisele laevaliiklusele avatud väinade hulgast IMO poolt?</PARA></CONTENT></QUEST>