<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000240">O-000240/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1913">Evelyne Gebhardt</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000240">Teema: Tavapäraste aretusmeetodite teel saadud taimesortide ja loomatõugude patendid</OBJECT><CONTENT><PARA>Mitmetest aruannetest selgub, et Euroopas esitatakse Euroopa Patendiametile üha sagedamini patenditaotlusi tavapäraste aretusmeetodite teel saadud taimesortide kohta.</PARA><PARA>Aastal 2010 otsustas Euroopa Patendiameti laiendatud apellatsioonikoda eelnevate juhtumite põhjal, et meetodeid, mida kasutatakse taimede tavapäraseks sordiaretuseks, patenteerida ei saa (G2/07 ja G1/08). Otsusega seotud patendivaidlused puudutasid tavapäraste aretusmeetodite teel saadud brokoli ja tomatite patente (vastavalt EP1069819 ja EP121192). Patenti taotleti nii aretusprotsessile kui ka seemnetele, taimedele ja taimede söödavatele osadele. Euroopa Patendiamet otsustas oma otsuses G1/08, et aretusprotsessi tuleb käsitleda kui oma „olemuselt bioloogilist” ning seetõttu seda patenteerida ei saa Euroopa patendikonventsiooni artikli 53b kohaselt ja ELi direktiivi 98/44/EÜ artikli 4 punkti b kohaselt, kus on sätestatud, et „olemuselt bioloogilisi taimede või loomade aretamise meetodeid” patendiga kaitsta ei saa.</PARA><PARA>Siiski ei lahenda see otsus õiguslikke ega tavapäraste aretusmeetoditega seotud probleeme. Näiteks väljastas 2011. aasta mais Euroopa Patendiamet veel ühe patendi tavapäraste aretusmeetodite teel saadud melonitele (EP 1 962 578). Selliseid tooteid nagu taimed ja puuviljad käsitleti leiutisena. Taoline Euroopa patendiõiguse tõlgendus eeldab, et tavapärane („olemuselt bioloogiline”) aretusmeetod on patenteeritav, isegi kui aretamisprotsess jäetakse välja. Nõuame, et komisjon edastaks tugeva signaali, et taimesorte ja loomaliike, mis on saadud tavapäraste aretusmeetodite teel, Euroopas patenteerida ei saa.</PARA><PARA>Kas komisjon on nõus, et praegune Euroopa Patendiameti tava on vastuolus ELi direktiivi 98/44/EÜ artikli 4 punktiga b?</PARA><PARA>Kui komisjon on sellega nõus, milliseid meetmeid kavatseb komisjon võtta, et keelata ELi direktiivi 98/44/EÜ alusel Euroopa Patendiametil selliste patentide väljastamine?</PARA><PARA>Kui komisjon sellega ei nõustu, kas ta kavatseb Euroopa patendiõigusesse selguse toomiseks teha mõne algatuse, et välistada patentide andmine tavapäraste aretusmeetodite teel saadud taimesortidele ja loomaliikidele?</PARA></CONTENT></QUEST>