<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000021">O-000021/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="29074">Vito Bonsignore</PERSON>, <PERSON ID="4393">Mario Mauro</PERSON>, <PERSON ID="1941">Roberta Angelilli</PERSON>, <PERSON ID="96729">Santiago Fisas Ayxela</PERSON>, <PERSON ID="96824">Monica Luisa Macovei</PERSON>, <PERSON ID="96843">Marco Scurria</PERSON>, <PERSON ID="4462">Clemente Mastella</PERSON>, <PERSON ID="28367">Gabriele Albertini</PERSON>, <PERSON ID="97193">Antonello Antinoro</PERSON>, <PERSON ID="96757">Raffaele Baldassarre</PERSON>, <PERSON ID="21818">Paolo Bartolozzi</PERSON>, <PERSON ID="96733">Antonio Cancian</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96817">Erminia Mazzoni</PERSON>, <PERSON ID="1746">Luigi Ciriaco De Mita</PERSON>, <PERSON ID="96816">Giovanni La Via</PERSON>, <PERSON ID="97197">Alfredo Pallone</PERSON>, <PERSON ID="36392">Aldo Patriciello</PERSON>, <PERSON ID="97199">Crescenzio Rivellini</PERSON>, <PERSON ID="96819">Licia Ronzulli</PERSON>, <PERSON ID="96755">Sergio Paolo Frances Silvestris</PERSON>, <PERSON ID="41007">Iva Zanicchi</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000021">Teema: Ebaseaduslikud kihlveod ja organiseeritud kuritegevus - kaubandus- ja õigusalased koostöölepingud kolmandate riikidega</OBJECT><CONTENT><PARA>Sel aastal Londonis toimuvate suveolümpiamängude ning Poolas ja Ukrainas toimuvate jalgpalli Euroopa meistrivõistluste edu võivad ohustada nii dopingu kasutamise juhtumid kui ka ebaseaduslikud spordialased kihlveod – probleem, mis kasvab murettekitava kiirusega nii liikmesriikides kui ka mujal maailmas.</PARA><PARA>Ülemaailmse äri maht kõnealuses sektoris on hinnanguliselt 385 miljardit eurot aastas; tegemist on hiiglasliku turuga, mis on loodud selleks, et toota rikkust rahvusvahelise haardega kuritegelikele ühendustele, mis paljudel juhtudel teenivad raha kokkulepitud tulemustega spordivõistluste peale sõlmitud veebipõhiste kihlvedude pealt läbi veebisaitide, mis ei sea võistlustele panuste piirmäärasid. </PARA><PARA>Kahtlustäratavate võistluste kontrollimiseks ja jälgimiseks võetakse ELi ametiasutustes vastavaid meetmeid – vastu on võetud asjakohane hasartmängulitsentside süsteem. Muude riikide õigusaktid (eriti Kaug-Idas) selles vallas näivad aga ikka veel olevat ebarahuldavad, mida näitab tõsiasi, et 2010. aasta maailmameistrivõistluste ajal vahistas Interpol Singapuris, Malaisias, Hiinas, Hong Kongis ja Tais ebaseaduslike hasartmängude tõttu enam kui 5000 inimest. Kas komisjon võiks nimetatud olukorda arvesse võttes selgitada:</PARA><PARA>1.  milliseid meetmeid on ELiga vabakaubanduslepingute üle läbirääkimisi pidavad kolmandad riigid võtnud ebaseaduslike kihlvedudega tegeleva politseikoostöö vallas?</PARA><PARA>2.  kas kolmandate riikidega sõlmitud kokkulepped sätestavad miinimumnõuded konkreetselt kihlvedudega seotud veebipõhistele teenustele?</PARA><PARA>3.  kas komisjon usub, et riiklikest ekspertidest koosneva ELi rakkerühma loomine – mis töötaks koos ettevõtjate ja ametivõimudega – võimaldaks uurida spordivõistluste peale sõlmitud kihlvedusid, teostada pidevat järelvalvet (järgides UEFA ennetava häire mudelit) ja tuvastada üle maailma ebaseaduslikke veebipõhiseid ja veebiväliseid agentuure, et pakkuda õiguskaitseasutustele ja kohtutele tõhusat toetust võitluses organiseeritud kuritegevuse, rahapesu ja ebaseaduslike hasartmängude vastu?</PARA><PARA>4.  milliseid algatusi on tehtud või planeeritakse teha, et tagada spordi usaldusväärsus, kaitsta ELi tarbijaid seaduslike kihvedude ja vastutustundliku mängimise võimaldamise kaudu ning jätkata tõsiste pingutuste tegemist ebaseaduslike kihlvedude vastu võitlemises?</PARA></CONTENT></QUEST>