<QUEST><TI><TI-INTRO>SUULINE KÜSIMUS <QREF QID="H-2010-0238">H-0238/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96803">Zbigniew Ziobro</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0238">Teema: Teatis kasvuhoonegaaside heitkoguste vähendamise eesmärgi suurendamise kohta</OBJECT><CONTENT><PARA>Mõne päeva eest jõudis meediasse komisjoni teatis Euroopa Parlamendile, nõukogule, Majandus- ja Sotsiaalkomiteele ning Regioonide Komiteele, milles komisjon tõstatas võimaluse suurendada kliima- ja energiapaketi raames kasvuhoonegaaside heitkoguste vähendamise eesmärki aastaks 2020 20%-lt 30%-ni.</PARA><PARA>See ettepanek annab alust mitme märkuse tegemiseks. Esiteks annaks heitkoguste vähendamisega seotud kulude alandamine väga vajalikku hingamisruumi riikide eelarvete seisukohalt, mille tasakaalustamisega liikmesriigid praegu kõvasti vaeva näevad. Teiseks on kasvuhoonegaaside heitkoguste tase majandusseisaku tagajärjel järsult alanenud, kuigi kriisist väljumisel ja tootmismahtude suurenemisel võib oodata selle taseme uut tõusu. Seetõttu suurenevad taas kärbete tegemisega seotud kulud. Kolmandaks on küsitav, kas praegu on asjakohane hetk seda eesmärki suurendada, kuna see tooks kaasa heitkoguste vähendamisega seotud kulude uue kasvu, mis võiks põhjustada ärimaailmas mõistetavat vastuseisu ajal, mil me hakkame just seisakust väljuma.</PARA><PARA>Kuidas komisjon nimetatud märkustele vastab?</PARA></CONTENT></QUEST>