<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0029">O-0029/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="28619">Tatjana Ždanoka</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON>, <PERSON ID="96734">Franziska Keller</PERSON> ja <PERSON ID="96736">Jan Philipp Albrecht</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0029">Teema: Euroopa teine romide teemaline tippkohtumine</OBJECT><CONTENT><PARA>Romide kaasamisest on saanud üleeuroopalise tähtsusega küsimus. Euroopa teine romide teemaline tippkohtumine, mida võõrustab 8. aprillil 2010. aastal Córdobas eesistujariik Hispaania, on aeg saavutuste ülevaatamiseks ja edasiste ülesannete kindlakstegemiseks.</PARA><PARA><LIST TYPE="OL"><ITEM>Euroopa struktuurifondid ja ühinemiseelsed fondid pakuvad märkimisväärseid võimalusi romide kaasamise edendamiseks. Tundub aga, et nende fondide mõju romide sotsiaal-majanduslikule olukorrale on senini olnud väike. Millised on komisjoni esialgsed järeldused käimasolevate hindamiste põhjal selles valdkonnas? Milliseid meetmeid võtab komisjon selleks, et tagada romide kaasamise edendamise prioriteedi kajastumine rakenduskavade ja vahendite eraldamise menetluste läbivaatamises? Kuidas tagab komisjon selle, et romide kaasamise alaseid ühiseid põhimõtteid<FNREF FNIDREF="FN1"/> võetaks nimetatud läbivaatamiste käigus täielikult arvesse?  Milliseid võimalikke õiguslikke või reguleerivaid vahendeid kavatseb komisjon kasutada, et tagada (tingimuslikkuse põhimõttel) romide võrdsed võimalused Euroopa fondide kasutamisel? </ITEM><ITEM>Pidades eriti silmas mõne liikmesriigi ning (võimaliku) kandidaatriigi madalat struktuurifondide ja ühinemiseelsete finantstoetuste vastuvõtmise määra, siis kuidas kavatseb komisjon ergutada kohalikke ametiasutusi paremini kasutama struktuurifondide võimalusi romide kaasamiseks? Kuna komisjon tunnistab selgelt oma aktiivse osaluse tähtsust poliitikakujundamisel, siis kuidas tagab ta selle, et praegune finantsmääruse läbivaatamine aitaks kaasa romide kodanikuühiskonna organiseerumisele?</ITEM><ITEM>Kuidas hindab komisjon Euroopa romide platvormiga seotud tegevust? Kuidas on komisjon võtnud arvesse romide valitsusväliste organisatsioonide soovitusi, kogemusi ja ekspertarvamusi? Kas komisjon on ELi romide platvormi raames võtnud meetmeid strateegilise ajakava esitamiseks, et luua romide kaasamiseks ühtne Euroopa raamistik, nagu on palunud Euroopa Parlament?</ITEM><ITEM>Milliseid meetmeid on komisjon Euroopa Parlamendi korduvate nõudmiste põhjal võtnud selleks, et tema talituste sisemises korralduses väljenduksid romide kaasamisega seotud märkimisväärsed koordineerimis- ja oskusteabeülesanded?</ITEM><ITEM>Romid kannatavad nii otsese kui kaudse diskrimineerimise all, sealhulgas murettekitavad rassistliku vägivalla ilmingud, vihkamist õhutavad avaldused, segregatsioon elutingimustes ja hariduses ning sundväljatõstmised, kuid samuti vähem nähtava diskrimineerimise all ebavõrdse juurdepääsu näol avalikele teenustele ja sotsiaalsetele hüvedele. Milliseid meetmeid soovitab komisjon võtta romide diskrimineerimise nähtavate ja nähtamatute vormidega võitlemiseks?</ITEM></LIST></PARA><FN FNID="FN1">  Sotsiaalpoliitika ja tööhõive nõukogu 9. juuni 2009. aasta istungi järeldused</FN></CONTENT></QUEST>