<QUEST><TI><TI-INTRO>SUULINE KÜSIMUS <QREF QID="H-2010-0037">H-0037/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0037">Teema: Kruiisilaeva Sea Diamond ülestõstmine</OBJECT><CONTENT><PARA>Peaaegu kolm aastat pärast kruiisilaeva Sea Diamondi uppumist (13. aprillil 2007) lebab selle vrakk endiselt suures Santorini vulkaanikraatris merepõhjas, kus ta saastab merekeskkonda ja mõjutab ökoloogilist tasakaalu ning saareelanike ja ümberkaudse piirkonna elanike tervist. Vrakk on nn mürgipomm. Teaduslike uuringute kohaselt saastab vrakk piirkonda laialdaselt mikroskoopiliste plastkiudude ja suure bioakumulatsiooni kalduvusega mürkainete kõrge kontsentratsiooni läbi. Santorini elanikud nõuavad selle mürgipommi kohest eemaldamist saare vetest, kuid valitsus – nii praegune Ülekreekalise Sotsialistliku Liikumise (PASOK) kui eelmise Uue Demokraatia valitsus – sisuliselt tõrjub nende nõudmisi. Valitsuse lubadused alus välja tõsta on osutunud võltsiks, kusjuures laevandusettevõtjale Hellenic Louis Cruises, mis on tegelikult saanud 55 miljonit dollarit hüvitist, ei ole isegi veel vastutust pandud!</PARA><PARA>Kas komisjoni on teavitatud Sea Diamondi väljatõstmisega seotud arengutest ja edasiminekust? Milline on komisjoni seisukoht Santorini elanike nõudmiste ja õigustatud pretensioonide suhtes?</PARA></CONTENT></QUEST>