<QUEST VERSION="2"><TI><TI-INTRO>Infotunni küsimus <QREF QID="H-2010-0299">H-0299/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 juuni osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0299">Teema: Riiklike krediidiriski vahetustehingute turu roll</OBJECT><CONTENT><PARA>Eelarvepuudujäägi probleemide kerkimine Kreekas, Portugalis ja Hispaanias ning eurotsooni üldine fiskaalkriis on osutanud olulistele puudujääkidele järelevalve tõhususe osas ja läbipaistvuse täielikule puudumisele riiklike krediidiriski vahetustehingute turul. Turuosaliste ja rahvusvahelise meedia sõnul on riiklike krediidiriski vahetustehingute roll muutunud – kui varem oli tegemist riski ülekandmise vahendiga, mis võimaldas investoritel maandada oma riske riigivõlas, siis nüüd on sellest saanud spekulatiivsetest motiividest mõjutatud vahend, mis põhjustab riskide edasikandumist ja mõjutab hinnadünaamikat, ilma et peegeldaks tingimata riigi tegelikku fiskaalolukorda. </PARA><PARA>Arvestades komisjonilt oodatavaid ettepanekuid börsivälise turu reguleerimise kohta, kas on oodata ka konkreetseid ettepanekuid krediidiriski vahetustehingute turu kohta ja kas on kavas kehtestada piiranguid riiklikele krediidiriski vahetustehingutele, mis ei maanda juba võetud riske ja positsioone?</PARA><PARA>Võttes arvesse arutelu uue majandusjuhtimise üle ja uut finantsjärelevalvega seotud meetmepaketti, ning arvestades, et turuosaliste ebakindlus riskide osas tähendab ka suurt süsteemse kahju ohtu, kas infopuudus krediidiriski vahetustehingute osaliste positsiooni kohta aluseks oleval turul kahjustab eurotsooni finants- ja eelarvesektori stabiilsust pikemas plaanis?</PARA></CONTENT></QUEST>