<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000037">O-000037/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97198">Mara Bizzotto</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ000037">Teema: Kristlaste tagakiusamine ja nõukogu tegevus pärast resolutsiooni <ANCHOR ID="1" FAMILY="TA" TYPE="P7-TA" YEAR="2011" NUMBER="0021">P7_TA(2011)0021</ANCHOR> vastuvõtmist ja avalduse eelnõu tagasilükkamist välisasjade nõukogus 31. jaanuaril 2011</OBJECT><CONTENT><PARA>20. jaanuaril 2011. aastal võttis Euroopa Parlament suure häälteenamusega vastu ühisresolutsiooni kristlaste olukorra ja usuvabaduse kohta. Resolutsioonis antakse nõukogule ja komisjonile suunised seoses ELi välispoliitikaga ja teatatakse, et parlamendi soov on edastada teistele ELi institutsioonidele ametlik ja pidulik sõnum, et ELi välistegevuses tuleb lähtuda inimõiguste kaitse põhimõttest kooskõlas aluslepingute ning kolmandate riikidega sõlmitud koostöö- ja partnerluslepingute konkreetsete sätetega. </PARA><PARA>Arvestades, et maailma kõige usaldusväärsemate statistikate kohaselt langevad kristlikud kogukonnad maailmas kõige sagedamini tagakiusamise ja diskrimineerimise eri vormide ohvriks ning arvestades, et seoses viimastel aastatel kristlaste vastase vaenu ilmingute murettekitava sagenemisega mitmes Lähis-Ida, Aafrika ja Aasia riigis kutsus parlament resolutsiooni lõikes 12 välisasjade nõukogu seetõttu üles „arutama oma [...] 31. jaanuaril 2011. aastal toimuval istungil kristlaste tagakiusamise ning usu- ja veendumusvabaduse austamise küsimust”, et saavutada konkreetseid tulemusi seoses meetmetega, mida saab kasutada mis tahes maailma paigas ohus olevate kristlikele kogukondadele turvalisuse ja kaitse pakkumiseks. Ehkki parlament mainis resolutsioonis konkreetselt ja selgelt kristlikke kogukondi, lükati avalduse eelnõu, millega nõukogu kavatses vastu tulla parlamendi palvele, välisasjade nõukogu 31. jaanuari istungil tagasi Itaalia, Prantsusmaa ja Poola ministrite sekkumise tõttu, kuigi dokumendis mainiti teatavasti vaid ähmaselt ELi kohustust kaitsta välistegevuse raames usuvabadust ning eelkõige ei mainitud ühelgi juhul kristlikke kogukondi. </PARA><PARA>Kas nõukogu võiks seoses avalduse eelnõu hiljutise tagasilükkamisega täpsustada, millal on kavas korraldada arutelu uue, parlamendi soovidega paremini kooskõlas oleva dokumendi üle? Kuidas nõukogu kavatseb konkreetselt kasutada poliitilisi meetmeid kristlike kogukondade turvalisuse tagamiseks ja nende kaitsmiseks nendes maailma riikides, kus nad on tagakiusamise ja diskrimineerimise ohvrid?</PARA></CONTENT></QUEST>