<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0129">O-0129/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4529">Baroness Sarah Ludford</PERSON>, <PERSON ID="28411">Ignasi Guardans Cambó</PERSON>, <PERSON ID="28266">Sophia in 't Veld</PERSON> ja <PERSON ID="4740">Marco Cappato</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0129">Teema: Guantánamo põgenike ümberasumine</OBJECT><CONTENT><PARA>Pärast mitmeid aastaid kestnud õigusvastast kinnipidamist on Guantánamosse jäänud 55 inimest, kellele pole kunagi süüdistust esitatud ja keda tõenäoliselt ei kavatseta mingites kuritegudes süüdistada ei Ameerika Ühendriikide sõjaväeliste komisjonide ega ühegi muu kohtumenetluse teel. Ühendriigid on umbes 30 inimese puhul juba kõigist kahtlustustest loobunud ja on valmis neid vabastama, kuid neid ei saa nende päritolumaale tagasi saata, sest seal ähvardab neid tagakiusamise või piinamise oht.</PARA><PARA>Arvestades, et: <BRK/></PARA><PARA><LIST TYPE="UL"><ITEM>Euroopa Parlament on vastu võtnud   mitmeid resolutsioone, kus nõutakse Guantánamo kinnipidamiskeskuse sulgemist   ja palutakse Euroopa Liidu liikmesriikidel pakkuda humanitaarkaitset   keskuses õigusvastaselt kinni peetud inimestele, kellele tuleks anda   poliitilise põgeniku staatus; <BRK/></ITEM></LIST></PARA><PARA><LIST TYPE="UL"><ITEM>Ühendriikide presidendiks valitud   Barack Obama on rõhutanud Guantánamo Bay õigusvastase kinnipidamiskeskuse   sulgemise tähtsust; <BRK/></ITEM></LIST></PARA><PARA><LIST TYPE="UL"><ITEM>Ühendriikide   offshore-vangla sulgemisel Guantánamos tuleb eelkõige vabastada   need kinnipeetavad, kes on kahtlustustest vabastatud ja kes tuleks kodumaale   tagasi saata või kellele tuleks anda põgeniku staatus; <BRK/></ITEM></LIST></PARA><PARA><LIST TYPE="UL"><ITEM>mitmed ELi liikmesriigid olid   seotud LKA ja USA sõjaväe korraldatud vangide transpordiga ja/või kinnipidamisega   Guantánamos ja nn salavanglates, mille olemasolu president Bush on tunnistanud,   ning seetõttu peavad need liikmesriigid jagama Ühendriikidega vastutust   seoses nende kinnipeetavate vabastamise ja ümberasustamisega, kellele   tuleks anda põgeniku staatus; samuti peaksid nad nõudma, et nende kinnipeetavate   puhul, kellele võidakse süüdistus esitada, alustataks edasiste viivitusteta   nõuetekohast kohtumenetlust; <BRK/></ITEM></LIST></PARA><PARA>kas nõukogu või mõni liikmesriik on saanud Ühendriikide administratsioonilt ja/või mis tahes üksikisikutelt taotlusi Guantánamo kinnipeetavate ümberasustamise kohta? Kui jah, siis kuidas taotlustele vastati ja millisel õiguslikul alusel otsused tehti?</PARA><PARA>Kas nõukogu või mõni liikmesriik on juba võtnud Ühendriikide administratsiooni suhtes meetmeid, kindlustamaks, et nende terrorismis kahtlustatavate üle, kellele kavatsetakse kuriteosüüdistus esitada ja keda Ühendriigid Guantánamo Bay keskuses või mõnes salavanglas kinni peavad, alustataks edasiste viivitusteta nõuetekohast kohtumenetlust? Kui jah, siis milliseid meetmeid? Kui mitte, siis milliseid algatusi kavatsetakse selles suhtes teha?</PARA></CONTENT></QUEST>