<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0006">O-0006/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23894">Anna Záborská</PERSON> <COMMITTEE COMMID="826">Naiste õiguste ja soolise võrdõiguslikkuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0006">Teema: Sundprostitutsioon maailma spordiürituste raames</OBJECT><CONTENT><PARA>Üritusi, nagu olümpiamängud, rahvusvahelised spordiüritused, näitused ja kongressid, peetakse prostitutsiooni ja seksuaalteenuste suurenenud nõudluse ajendajateks. Enamik neid naisi on organiseeritud kuritegevuse ohvrid, keda on sageli petetud valelubadustega ametlikust tööst ja seejärel sunnitud töötama prostituutidena. Kuigi puuduvad selged arvud selle kohta, kui paljude naistega kaubitsetakse ja kui palju naisi sunnitakse prostituutidena töötama eelseisval jalgpalliturniiril, kardavad inimõiguste organisatsioonid Euroopas, et naistega kaubitsemine ja sundprostitutsioon suurenevad nimetatud sündmuse ajal märkimisväärselt.</PARA><PARA>2000. aasta detsembris Nice'is vastu võetud deklaratsioonis spordi kohta kutsutakse ühenduse institutsioone üles võtma oma tegevuses arvesse spordi haridusega seotud väärtusi ja palutakse spordi sotsiaalse ja kultuurilise dimensiooni tugevamat kajastumist  riikide ja ühenduse poliitikas. <BRK/></PARA><PARA>Kas komisjon kavatseb välja   pakkuda komisjoni pädevuse raamesse jäävaid erialgatusi? <BRK/></PARA><PARA>Kas praegused inimkaubandusevastased   strateegiad hõlmavad spordiüritusi ja missuguseid strateegiad kavatseb   Euroopa Komisjon koos liikmesriikidega välja pakkuda sundprostitutsiooni   ja inimkaubanduse vastu võitlemiseks, mis on seotud spordi ja spordi   sotsiaalse funktsiooniga? <BRK/></PARA><PARA>Kuidas kavatseb komisjon   tihedas koostöös liikmesriikide ja muude rahvusvaheliste asutustega   rakendada oma tegevuskava, et sellel oleks kohene mõju sundprostitutsioonivastases   võitluses? <BRK/></PARA><PARA>Kas on välja töötatud   strateegiad juhtumiteks, kus ohvrid kardavad koostööd ametivõimudega?   Kas komisjon nõustub, et nimetatud ohvrid vajavad paremat õiguskaitset? <BRK/></PARA><PARA>Kuidas saab Euroopa   Komisjon toetada naisorganisatsioone selles võitluses?  <BRK/>   <BRK/></PARA></CONTENT></QUEST>