<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000087">O-000087/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/><COMMITTEE COMMID="2878">Petitsioonikomisjon</COMMITTEE>i nimel</TI-AUTHOR><TI-AUTHOR><PERSON ID="4538">Malcolm Harbour</PERSON><BRK/><COMMITTEE COMMID="2867">Siseturu- ja tarbijakaitsekomisjon</COMMITTEE>i nimel</TI-AUTHOR></TI><OBJECT OBJID="OBJ000087">Teema: Eksitavad ärikataloogid (petitsioonid 0045/2006, 1475/2006 jt)</OBJECT><CONTENT><PARA>ELi eri liikmesriikide teatavad kataloogiettevõtted on pikka aega kasutanud eksitavaid äritavasid. Nende tavade kohta on olemas dokumentaalsed tõendid paljudes petitsioonides, mille on esitanud Euroopa Parlamendile füüsilisest isikust ettevõtjad, vabatahtlikud organisatsioonid ja pereettevõtted, kes on langenud eksitavate kataloogiettevõtete ohvriks.</PARA><PARA>Parlamendiliikmed saavad veel ikka sadu kirju selliste kataloogiettevõtete uutelt ohvritelt. Ohvrid on sageli liiga väikesed, et maksta õigustasusid kataloogiettevõtete vastu kohtumenetluse alustamiseks. Teisest küljest on nende tasude maksmine, millesse nad meelitati allkirja andmisega, asetanud mitmed sellised ettevõtted raskesse majanduslikku olukorda. </PARA><PARA>Nimetatud probleem on piiriülese iseloomuga, sest eksitavad kataloogiettevõtted võtavad märklauaks sageli mõnes muus ELi liikmesriigis asuvad ohvrid.</PARA><PARA>Komisjon on selgelt öelnud, et direktiiv eksitava ja võrdleva reklaami kohta keelab niisuguste kataloogiettevõtete eksitava tegevuse. Komisjoni arvates võib probleem olla seotud riiklike õigusaktide täitmise tagamisega. Samas on komisjon muudel juhtudel ka väitnud, et ELi õigusakte võib olla vaja muuta, et nimetatud tegevus keelata.</PARA><PARA>Kas komisjon saab kinnitada, et direktiiv eksitava ja võrdleva reklaami kohta on kõikides ELi liikmesriikides nõuetekohaselt üle võetud?</PARA><PARA>Kas komisjon kaalub võimalust märkimisväärselt kiirendada ajavahemikku, mille jooksul ta praegu kehtiva direktiivi eksitava ja võrdleva reklaami kohta läbi vaatab, et sellised pettused lõpetada?</PARA><PARA>Kui direktiiv eksitava ja võrdleva reklaami kohta on mingis liikmesriigis nõuetekohaselt üle võetud, kas siis sellest on piisanud kodanike kaitsmiseks selles liikmesriigis, juhul kui nõue on esitatud ettevõtte kohta, mis asub muus liikmesriigis, kes direktiivi eksitava ja võrdleva reklaami kohta on / ei ole nõuetekohaselt üle võtnud?</PARA></CONTENT></QUEST>