<QUEST><TI><TI-INTRO>SUULINE KÜSIMUS <QREF QID="H-2008-0141">H-0141/08</QREF></TI-INTRO><TI-SESSION>Küsimuste tunniks osaistungjärgul - märts 2008</TI-SESSION><TI-RULES-EP>vastavalt kodukorra artiklile 109</TI-RULES-EP><TI-AUTHOR>esitaja: <PERSON ID="37200">Katrin Saks</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0141">Teema: Moskva võib piirata Schengeni riikide kodanike pääsu Venemaale</OBJECT><CONTENT><PARA>21. detsembril 2007 laienes Schengeni õigusruum Ida- ja Kesk-Euroopa riikidesse. Schengeni uued liikmed on täitnud kõik Schengeni nõuded ning seeläbi tõestanud oma usaldusväärsust võrdse partnerina teiste Euroopa riikide seas.</PARA><PARA>Venemaa riigiduuma väliskomisjoni esimees Konstantin Kossatšov on avalikult teatanud, et Venemaa võib vastuseks mitmete Vene kodanike sissesõidukeelule Eestisse piirata sissesõitu Vene Föderatsiooni ka mitmetele Schengeni viisaruumi riikide kodanikele, kellede riigid kannavad Vene kodanikke nende veendumuste tõttu «mustadesse nimekirjadesse». Kossatšov tõi näiteks üliõpilase Mariana Skvortsova juhtumi. Tema viisa tühistati viisarežiimi rikkumise tõttu Eestis. Kuidas suhtub nõukogu Venemaa ähvardustesse piirata Schengeni riikide kodanike sissesõitu Venemaale ning kuidas kavatseb nõukogu käituda Venemaa võimaliku vastukäigu puhul, kui ühe Schengeni riigi kodaniku õigusi hakatakse piirama tänu teise Schengeni liikmesriigi õiguslikule piiri- ja julgeolekupoliitikale? </PARA></CONTENT></QUEST>