<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000060">O-000060/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96677">Cecilia Wikström</PERSON>, <PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, <PERSON ID="108329">Andrea Zanoni</PERSON>, <PERSON ID="96670">Louis Michel</PERSON>, <PERSON ID="96692">Leonidas Donskis</PERSON>, <PERSON ID="1965">Jan Mulder</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON>, Baroness <PERSON ID="4529">Sarah Ludford</PERSON>, <PERSON ID="97203">Ramon Tremosa i Balcells</PERSON>, <PERSON ID="97229">Niccolò Rinaldi</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000060">Teema: Kodutute kriminaliseerimine Ungaris</OBJECT><CONTENT><PARA>1. detsembril 2011. aastal jõustus Ungaris seadus, mis kuulutas kodutud kuritegelikeks. Pärast esimest hoiatust trahvitakse tänavail magavaid kodutuid 445 euroga või pannakse vangi. ÜRO inimõiguste raportöörid, kes tegelevad äärmise vaesuse ja inimõigustega ning õigusega adekvaatsele elamispinnale, kritiseerisid seda seadust ja palusid Ungaril see uuesti läbi vaadata ning võtta vastu riiklik elamispinnastrateegia, mis arvestaks kodutute vajadusi ja õigusi kooskõlas rahvusvaheliste kohustustega inimõiguste vallas. Ungaris on umbkaudu 30 000 kuni 35 000 kodutut, sealhulgas ka puuetega inimesi<FNREF FNIDREF="FN1"/>. Majandus- ja finantskriisi tulemusena on tänavale sattunud üha rohkem perekondi. Ungari ametnike teatel on rajatud uusi varjupaiku, kuid kriitikud toonitavad, et see ei õigusta trahvide ja vangistuse määramist neile, kes ei suuda ikkagi peavarju leida. </PARA><PARA>1.  Kas nõukogu jagab seisukohta, et ülalnimetatud seadus ei ole kooskõlas Euroopa Liidu põhiväärtustega, mis on kirjas Euroopa Liidu lepingu artiklis 2, eeskätt „inimväärikuse austamine, vabadus, demokraatia, võrdsus, õigusriik ja inimõiguste, kaasa arvatud vähemuste hulka kuuluvate isikute õiguste austamine …ühiskonnas, kus valitsevad… mittediskrimineerimine, sallivus, õiglus, solidaarsus ning …võrdõiguslikkus”? </PARA><PARA>2.  Kas nõukogu on nõus, et see seadus ei ole kooskõlas ELi põhiõiguste hartaga, eeskätt artikliga 1 (õigus väärikusele), artikliga 4 (piinamise ning ebainimliku või alandava kohtlemise keeld), artikliga 6 (õigus vabadusele ja turvalisusele) ja artikliga 7 (era- ja perekonnaelu austamine), samuti parandatud Euroopa sotsiaalharta artikliga 31, milles nähakse ette õigus elamispinnale? </PARA><PARA>3.  Kas nõukogu nõustub, et see on vastuolus Euroopa Liidu poliitikaga kodutuse vastu võitlemise osas, kaasa arvatud konkreetse viitega 2010. aasta sotsiaalkaitse ja sotsiaalse kaasatuse ühisraportis, mille nõukogu on vastu võtnud?</PARA><PARA>4.  Kas nõukogu nõustub, et kõnealune meede ei ole Euroopa Inimõiguste Kohtu kriteeriumite järgi proportsionaalne ega demokraatlikus ühiskonnas vajalik? </PARA><PARA>5.  Kas nõukogu nõustub, et seadus diskrimineerib vaesuses elavaid inimesi? </PARA><PARA>6.  Kas nõukogu nõustub, et selle seaduse tulemusena kulutatakse vahendeid kontrollimisele, kinnipidamisele, kohtumõistmisele ja vangistusele, selle asemel et kasutada neid tõhusamalt elamispinna probleemile lahenduste leidmiseks? </PARA><PARA>7.  Kas nõukogu võiks esitada statistilisi andmeid kodutuse kohta kõikides liikmesriikides? </PARA><PARA>8.  Kui nõukogu jagab eelnimetatud muret, siis missuguseid meetmeid kavatseb ta Ungari ametivõimude suhtes võtta ja kas ta alustab Ungari suhtes rikkumismenetlust?</PARA><FN FNID="FN1">  http://www.ohchr.org/EN/NewsEvents/Pages/DisplayNews.aspx?NewsID=11829&amp;LangID=E</FN></CONTENT></QUEST>