<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0208">O-0208/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96910">Judith A. Merkies</PERSON>, <PERSON ID="39711">Victor Boştinaru</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0208">Teema: Jäätmekriis Itaalias Campanias </OBJECT><CONTENT><PARA>23. oktoobril 2010 tegi volinik Potočnik avalduse jäätmekäitluse olukorra kohta Campanias, märkides, et alates 2007. aasta jäätmekriisist ning selle tulemusena Itaalia suhtes rikkumismenetluse algatamisest ei ole palju muutunud. Euroopa Kohtu 4. märtsi 2010. aasta otsuses heideti Itaaliale ette suutmatust rajada piisav rajatiste võrk olmejäätmete kõrvaldamiseks viisil, mis ei ohustaks inimeste tervist ega keskkonda.</PARA><PARA>Parlamendi keskkonna-, rahvatervise ja toiduohutuse komisjoni 1. detsembri 2010. aasta koosolekul, kus arutati olukorda, märkis Euroopa Komisjon, et prügiladirektiivis ei ole selgesõnaliselt sätestatud, et prügilaid ei tohi rajada rahvusparkide territooriumile, ent on mainitud, et kõik jäätmekäitlusega seotud meetmed peavad olema kooskõlas asjakohaste keskkonnaalaste õigusaktidega. Teisisõnu puuduvad õigusaktid, mis keelavad prügilate rajamise rahvuspargi territooriumile.</PARA><PARA>Milliseid meetmeid on komisjon võtnud või kavatseb võtta, et hoida ära jäätmekäitluskriisidest tulenevad võimalikud keskkonna- ja terviseriskid, tagada jäätmete kogumise ja käitluse nõuetele vastavuse tõhus kontroll ning nõuda asjaomastelt kohalikelt omavalitsustelt teostatava jäätmekäitluskava esitamist?</PARA><PARA>Millise hinnangu annab komisjon piirkondliku omavalitsuse esitatud praegusele jäätmekäitluskavale? Millise tähtaja kehtestab komisjon ELi õigusaktidega kooskõlas oleva jäätmekäitluskava jõustumisele?</PARA><PARA>Millal algatab komisjon artikli 260 alusel menetluse Itaalia suhtes, nõudes Itaaliale karistuste kehtestamist, niikaua kui see ei täida kohtu otsust? Milliseid teisi poliitikavahendeid peale rikkumismenetluse (taas)algatamise kavatseb komisjon võtta, et sekkuda Campania praegusse jäätmekäitluskriisi?</PARA><PARA>Kas komisjon kinnitab, et ELi õigusaktid ei keela prügilate rajamist rahvusparkidesse, rahvusliku pärandi hulka kuuluvatele aladele või Natura 2000 aladele? Kui jah, kas komisjon võtab meetmeid selle seaduseaugu kõrvaldamiseks?</PARA></CONTENT></QUEST>