<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000273">O-000273/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="4335">Marielle De Sarnez</PERSON>, <PERSON ID="1965">Jan Mulder</PERSON>, <PERSON ID="96677">Cecilia Wikström</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="108329">Andrea Zanoni</PERSON>, Baroness <PERSON ID="4529">Sarah Ludford</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000273">Teema: Lapse õigused Euroopa Liidus</OBJECT><CONTENT><PARA>Komisjon avaldas 15. veebruaril 2011. aastal teatise „Lapse õigusi käsitlev ELi tegevuskava”, milles on esitatud meetmed, mille komisjon kavatseb järgmistel aastatel laste õiguste parandamiseks vastu võtta. Kavas on võtta üksteist seadusandlikku ja poliitikameedet järgmistes valdkondades: tsiviil- ja kriminaalõigus, haavatavas olukorras olevad lapsed, laste koht ELi välistegevuses ning laste kaasamine ja nende teadlikkuse tõstmine. Nende meetmetega tagatakse lapse õiguste parem kaitse ELis.</PARA><PARA>Kas komisjon võiks täpsustada, mida ta kavatseb teha selle tagamiseks, et</PARA><PARA>– liikmesriikide ametiasutused uurivad tõhusamalt ja jõulisemalt laste vastu suunatud vägivalla ja laste kuritarvitamise juhtumeid ning et ühelgi juhul ei oleks lubatav puutumatus kriminaalmenetluse suhtes;</PARA><PARA>– keelatakse laste kinnipidamine ja võetakse teisi asjakohaseid meetmeid;</PARA><PARA>– kõigil lastel oleks juurdepääs haridusele, sotsiaal- ja tervishoiuteenustele ning õiguskaitsele;</PARA><PARA>– eriti raskes olukorras lapsi aidatakse konkreetse toetuspoliitika kaudu (romad, saatjata või vanematest lahutatud alaealised, ümberasujate lapsed, vaesuses elavad lapsed jne);</PARA><PARA>– laste tsiviilõiguslikku seisundit tunnustatakse reisimisel ELis vastavalt vastastikuse tunnustamise põhimõttele ning neid ei diskrimineerita lapsevanema tsiviilõigusliku seisundi, suhte liigi (abielu, tsiviilliit jne) või seksuaalse sättumuse alusel;</PARA><PARA>– viiakse sisse laste kadumist käsitlev ELi häiremehhanism ja kadunud laste abitelefon 116 000 ning hakatakse neid kasutama; </PARA><PARA>– edendatakse lastega dialoogi pidamise kultuuri, sealhulgas perekonnas?</PARA></CONTENT></QUEST>