<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000238">O-000238/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="28338">Antonio Masip Hidalgo</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96900">Georgios Papanikolaou</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="28514">Kyriacos Triantaphyllides</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000238">Teema: ELi ühise ümberasustamisprogrammi loomine</OBJECT><CONTENT><PARA>Ümberasustamist loetakse pikaajaliselt raskes olukorras viibivatele, enim ohustatud põgenikele üldiselt rahumeelseks, korrapäraseks ja läbipaistvaks lahenduseks. Sellisel seisukohal on teiste hulgas ka ÜRO pagulaste ülemvolinik. Euroopa Liit on otsustanud tugevdada Euroopa Pagulasfondi ja võtta vastu Euroopa püsiva pagulasprogrammi.</PARA><PARA>2010. aasta mais võttis Euroopa Parlament vastu kaasotsustamismenetluse raporti Euroopa Pagulasfondi kohta. See kaasotsustamismenetluse küsimus jäi nõukogu poolt otsustamata, väidetavalt lahkarvamuste tõttu, mis puudutasid Euroopa Liidu toimimise lepingu artikli 290 (delegeeritud õigusaktid) kasutamist ELi tegevuse esmatähtsate piirkondade valimisel. </PARA><PARA>2011. aasta juunis tegi nõukogu mitteametliku ettepaneku lahendada probleem selliselt, et prioriteetsete piirkondade valimisel kasutataks delegeeritud õigusaktide asemel osalist kaasotsustamismenetlust. Euroopa Parlament reageeris veel samal kuul, esitades vastuettepaneku, milles nähakse ette täieulatuslik kaasotsustamismenetlus. Nõukogu ei ole sellele ettepanekule siiani vastanud.</PARA><PARA>Suutmatuse tõttu selles asjas kaasotsustamismenetlust rakendada on juba raisatud kaks aastat, mida oleks vaja olnud kasutada ümberasustamise korraldamiseks ELis. Kui me ei leia lahendust enne 2011. aasta lõppu, seab see ohtu Euroopa Pagulasfondi vahendite kasutamise, kuna fond kaotab kehtivuse 2013. aastal. Liikmesriigid ei saa Euroopa Pagulasfondi kaudu eraldatavaid erivahendeid. Põgenikud jäävad laagritesse ootama ja langevad mõnelgi juhul inimkaubanduse võrgustike ohvriks. Hädaolukorrale reageerimise mehhanism, mille kasutamiseks kaasotsustamismenetlus võimaluse annaks ja mida oleksime juba saanud kasutada nn araabia kevadega seoses, ei toimi ikka veel. Tõenäoliselt on inimesi, kes on selle tõttu juba elu kaotanud.</PARA><PARA>Millal annab nõukogu selles asjas vastuse? Kas Euroopa Pagulasfondi ja ümberasustamise küsimused on nõukogu edaspidiste kohtumiste päevakorras? Kas nõukogu on arvutanud, kui kalliks lähevad maksma ELi tegevusetuse inimlikud tagajärjed? Kas nõukogu on valmis alustama kiireid läbirääkimisi Euroopa Parlamendiga, et kaasotsustamismenetluse küsimuses lõpliku otsuseni jõuda? Kas nõukogul on võimalik esitada kompromissettepanek või lahendus ümberasustamisprogrammi alustamiseks?</PARA></CONTENT></QUEST>