<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0071">O-0071/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON> ja <PERSON ID="33982">Marian-Jean Marinescu</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0071">Teema: Euroopa õhuruumi sulgemine Islandi tuhapilve tõttu</OBJECT><CONTENT><PARA>Suure osa Euroopa õhuruumi sulgemine (15.–21. aprillil 2010) pärast Islandi Eyjafjallajökulli vulkaani purset tekitas talumatu olukorra, millel olid rängad tagajärjed Euroopa lennundussektorile (reisijatele, lennufirmadele, lennujaamadele) ja majandusele üldiselt.</PARA><PARA>Kuidas hindab nõukogu kriisijuhtimist, koordineeritud Euroopa lähenemisviisi ja võetud meetmeid? Kas Euroopa transpordiministrite ja Euroopa Komisjoni esimene kriiskohtumine ei oleks pidanud toimuma varem? Milline on praegu olukord seoses kolme eri lennupiirkonnaga? Need piirkonnad oleks tulnud kasutusele võtta kohe alguses, selle asemel, et Euroopa õhuruum täielikult sulgeda.</PARA><PARA>Miljonid reisijaid sattusid väljapääsmatusse olukorda. Kuidas hindab nõukogu reisijate õiguste olukorda ning eriti seaduseauke, millega on puutunud kokku need Euroopa kodanikud, kes nõuavad kahjutasu kolmandate riikide lennufirmadelt, mille suhtes Euroopa õigust ei kohaldata? </PARA><PARA>Lennufirmad ei ole lennunduse ajaloo jooksul olnud varem nii raskes majanduslikus olukorras. Euroopa õhuruumi sulgemine tähendas neile firmadele tohutut rahalist kaotust, mis kahtlemata teeb nende rahalise olukorra palju hullemaks. Kas nõukogu näeb ette mingit kompensatsiooni või muid vahendeid? Millistel konkreetsetel tingimustel võib selline kompensatsioon abiks olla (reisijate ja lendude arv jne)?</PARA><PARA>Kas nõukogu jagab seisukohta, et selles olukorras oleks „Ühtne Euroopa taevas” (SES) pidanud liikmesriikide tegevust paremini koordineerima? Kuidas kavatsevad liikmesriigid pidada kinni üsna tihedast rakendamise ajakavast? Kui kaugel on SES II esimese etapi (kavandatud 2010. aasta lõpuks) ettevalmistamine või elluviimine ning kas liikmesriigid on juba alustanud SES II teise etapi elluviimist? Kas SESi jaoks ei oleks vaja kiiresti määrata Euroopa koordinaatorit?</PARA></CONTENT></QUEST>