<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0038">O-0038/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0038">Teema: EURESi tegevusaruanne 2004-2005 &quot;Ühtse Euroopa tööturu poole&quot;</OBJECT><CONTENT><PARA>Uutes majanduskasvu ja tööhõivet käsitlevates ühtsetes suunistes aastateks 2005–2008 on tööjõu liikuvust peetud otsustavaks vahendiks uuendatud Lissaboni strateegia edukal elluviimisel. Liikmesriikide tööhõivepoliitikat käsitlevates 2005. aasta juuli suunistes rõhutatakse tööjõu liikuvust veelgi rohkem. Suunises nr 20 täpsustatakse, et liikuvus on ülimalt oluline tegur, mis annab suuremale hulgale inimestele võimaluse leida paremat tööd, ning kutsutakse üles kõrvaldama „takistused töötajate üleeuroopaliselt liikuvuselt asutamislepingute kohaselt”. </PARA><PARA>Euroopa Parlament kiitis heaks Euroopa tööturuasutuste süsteemi 2007. aasta eelarverea kahe miljoni euro suuruse kasvu, mis on suunatud EURESi võrgustiku rakendamise ja tegevuse edendamisele. 2006. aastal toimunud Euroopa töötajate liikuvuse aasta edukas läbiviimine põhjustas EURESi tööalase liikumise portaalil päringute hulga märkimisväärse kasvu. EURESi portaalist peaks saama oluline Euroopa tööturu suhtlusplatvorm – töötajate geograafilise ja ametialase liikuvuse keskne nõuandepunkt, mille eesmärgiks on olemasolevate takistuste kõrvaldamine (eriti tööga seotud sotsiaalkindlustusküsimustes). <BRK/></PARA><PARA>Kas komisjon kavatseb EURESi   portaali sisu laiendada nii, et see vastaks kolmandate riikide kodanike   vajadustele, kuna võttes arvesse demograafilisi muutusi ELis on ELi   tööturu nõudmiste täitmiseks tõenäoliselt aina enam vaja püsivaid sisserändevoogusid? <BRK/></PARA><PARA>Euroopa aasta kontekstis   suurenes EURESi nähtavus; kas komisjon kavatseb seetõttu võimaldada   hooajatöötajatele või lühendatud tööajaga töötajatele juurdepääsu vabadele   töökohtadele ja teabele tööpakkumiste kohta, kuna eelarve suurenemine   on mõeldud ka meetme rahastamiseks, mille abil anda teavet hooajatöötajatele,   kes asuvad liikmesriikides, mis pole nende päritoluriigid? <BRK/></PARA><PARA>Kas komisjon kavatseb   toetada ja edendada töötajate geograafilist ja ametialast liikuvust   kui Euroopa tööturu funktsioneerimist tõhustavat vahendit? <BRK/></PARA><PARA>Kas komisjon kavatseb   kasutada EURESi projektide, näiteks „EURES piiriülestes piirkondades”,   käigus saadud uurimistulemusi ja parimaid tavasid kõigi Euroopa kodanike   vaba liikumise edendamiseks ja tungiva nõudmise esitamisel liikmesriikidele   kaotada töötajate vabale liikumisele kehtestatud üleminekumeetmed?</PARA></CONTENT></QUEST>