<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000262">O-000262/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="2224">Klaus-Heiner Lehne</PERSON>, <PERSON ID="28301">Tadeusz Zwiefka</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000262">Teema: Olemuselt bioloogiliste meetodite patenteerimine</OBJECT><CONTENT><PARA>Euroopa Patendiametile esitatakse üha sagedamini patenditaotlusi tavapäraste aretusmeetodite teel saadud taimesortide kohta.</PARA><PARA>Aastal 2010 otsustas Euroopa Patendiameti laiendatud apellatsioonikoda eelnevate juhtumite põhjal, et meetodeid, mida kasutatakse taimede tavapäraseks sordiaretuseks, patenteerida ei saa (G2/07 ja G1/08). Otsusega seotud patendivaidlused puudutasid tavapäraste aretusmeetodite teel saadud brokoli ja tomatite patente (vastavalt EP1069819 ja EP121192). Patenti taotleti nii aretusprotsessile kui ka seemnetele, taimedele ja taimede söödavatele osadele. Euroopa Patendiameti laiendatud apellatsioonikoda otsustas oma otsuses G1/08, et aretusprotsessi tuleb käsitleda kui oma „olemuselt bioloogilist” ning seega ei saa seda patenteerida Euroopa patendikonventsiooni artikli 53b kohaselt ja ELi direktiivi 98/44/EÜ artikli 4 punkti b tõttu, kus on sätestatud, et „olemuselt bioloogilisi taimede või loomade aretamise meetodeid” patendiga kaitsta ei saa. Järgmistel nädalatel otsustavad Euroopa Patendiameti tehnilised apellatsioonikojad laiendatud apellatsioonikojalt saadud suuniste valguses nende kahe juhtumi üle.</PARA><PARA>Siiski ei lahenda laiendatud apellatsioonikoja otsus õiguslikke ega tavapäraste aretusmeetoditega seotud probleeme. Näiteks väljastas Euroopa Patendiamet 2011. aasta mais veel ühe patendi tavapäraste aretusmeetodite teel saadud melonitele (EP 1 962 578). Selliseid tooteid nagu taimed ja puuviljad käsitleti leiutisena. Selline direktiivi 98/44/EÜ (biotehnoloogialeiutiste õiguskaitse kohta) tõlgendus eeldab, et tavapärane („olemuselt bioloogiline”) aretusmeetod on patenteeritav, isegi kui aretamisprotsess jäetakse välja.</PARA><PARA>Kas komisjon on nõus, et praegune Euroopa Patendiameti patendiotsus EP 1 962 578 (melonid) on vastuolus ELi direktiivi 98/44/EÜ artikli 4 punktiga b?</PARA><PARA>Kui komisjon on nõus ning kui Euroopa Patendiameti tehnilised apellatsioonikojad otsustavad tagasi lükata kaebused eespool nimetatud brokoli ja tomatitega seotud juhtumites (EP1069819 ja EP121192) ja seega anda patendid „olemuselt bioloogiliste taimede või loomade aretamise meetodite eest” direktiivi 98/44/EÜ põhjal, siis kas komisjon kavatseb Euroopa Patendiameti otsuse kohtus vaidlustada?</PARA></CONTENT></QUEST>