<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0116">O-0116/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28208">Nathalie Griesbeck</PERSON>, <PERSON ID="39713">Renate Weber</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0116">Teema: ELi tagasivõtulepingud kolmandate riikidega</OBJECT><CONTENT><PARA>Euroopa Liit on seni allkirjastanud üksteist tagasivõtulepingut. Ta on alustanud läbirääkimisi veel seitsme lepingu üle, millest kaks (Pakistani ja Gruusiaga) on sõlmimisel ja üks (Türgiga) allkirjastatakse peatselt.</PARA><PARA>Alates Lissaboni lepingu jõustumisest on Euroopa Parlamendil rahvusvaheliste lepingute heakskiitmisel suuremad volitused.</PARA><PARA>Sedavõrd kui seadusandja on määranud uue vastutuse, soovib parlament, et ta saaks õiguspäraselt nende lepingute kohta arvamust avaldada, olles teadlik kõikidest seonduvatest asjaoludest. Ta palub komisjonil luua tagasivõtulepingute hindamismehhanism, et nende lepingute sõlmimise kohta oleks võimalik nõusolekut anda põhjendatult. See üldine mehhanism peaks andma vastused järgmistele küsimustele.</PARA><PARA>Kuidas saab komisjon Euroopa Parlamendile tagada nende lepingute läbirääkimisprotsessi läbipaistvuse ja õiguse saada neid puudutavat teavet? Kas komisjon saab võtta endale kohustuse anda parlamendile korrapäraselt ja järjekindlalt teavet arutelude kohta, mis toimuvad tagasivõtulepingutega tegelevates komisjonides?</PARA><PARA>Milliseid garantiisid saab komisjon anda riikide puhul, kes pole allkirjastanud Genfi konventsiooni? Kas EL ei peaks läbi vaatama viisarežiimi lihtsustamise lepingute läbirääkimistel rakendatavaid tingimusi, lisades tingimuste hulka nii Genfi konventsiooni kui ka teiste põhiõiguste kaitset puudutavate konventsioonide allkirjastamise?</PARA><PARA>Kas komisjon on valmis võtma endale kohustust võtta tarvitusele mehhanism, mille abil jälgitaks pidevalt tagasivõtulepinguid ja hinnataks nende rakendamise tagajärgi tagasivõetud isikutele? Selline mehhanism peaks keskenduma tagasivõetud kolmandate riikide kodanike ning eriti kodakondsuseta isikute ja nende isikute olukorrale, kes on läbinud lepingu rakendusalasse kuuluvat riiki. Samuti tuleks süstematiseerida koostööd ja teabevahetust asjaomaste rahvusvaheliste organisatsioonidega (valitsusvälised organisatsioonid, Rahvusvaheline Migratsiooniorganisatsioon jne), et koguda andmeid ja hinnata kõige täpsemal võimalikul viisil tagasivõtulepingute mõju tagasivõetud isikutele.</PARA><PARA>Lõpetuseks palub ALDE fraktsioon komisjonil teha jätkuvalt jõupingutusi tervikliku ühise varjupaigapoliitika loomiseks, mis tagaks, et tagasivõtulepinguid kolmandate riikidega ei kohaldataks mitte ühelgi juhul isikute suhtes, kellele tuleks anda pagulasseisund.</PARA></CONTENT></QUEST>