<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000254">O-000254/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96752">Martin Häusling</PERSON>, <PERSON ID="96744">José Bové</PERSON>, <PERSON ID="28161">Margrete Auken</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000254">Teema: Tavapäraste aretusmeetodite teel saadud taimesortide ja loomatõugude patendid</OBJECT><CONTENT><PARA>Mitmetest aruannetest selgub, et Euroopas esitatakse Euroopa Patendiametile üha sagedamini patenditaotlusi tavapäraste aretusmeetodite teel saadud taimesortide kohta.</PARA><PARA>Aastal 2010 otsustas Euroopa Patendiameti laiendatud apellatsioonikoda eelnevate juhtumite põhjal, et taimede tavapäraseks sordiaretuseks kasutatavaid meetodeid patenteerida ei saa (G2/07 ja G1/08). Otsusega seotud patendivaidlused puudutasid tavapäraste aretusmeetodite teel saadud brokoli ja tomatite patente (vastavalt EP1069819 ja EP1211926). Patenti taotleti nii aretusprotsessile kui ka seemnetele, taimedele ja taimede söödavatele osadele. Euroopa Patendiamet otsustas oma otsuses G1/08, et aretusprotsessi tuleb käsitleda kui oma „olemuselt bioloogilist” protsessi ning seetõttu ei saa seda patenteerida Euroopa patendikonventsiooni artikli 53b kohaselt ja ELi direktiivi 98/44/EÜ artikli 4 punkti b kohaselt, kus on sätestatud, et „olemuselt bioloogilisi taimede või loomade aretamise meetodeid” patendiga kaitsta ei saa.</PARA><PARA>Siiski ei lahenda see otsus õiguslikke ega tavapäraste aretusmeetoditega seotud probleeme. Näiteks väljastas Euroopa Patendiamet 2011. aasta mais veel ühe patendi tavapäraste aretusmeetodite teel saadud melonitele (EP 1 962 578). Selliseid tooteid nagu taimed ja puuviljad käsitleti leiutistena. Taoline Euroopa patendiõiguse tõlgendus eeldab, et tavapärane („olemuselt bioloogiline”) aretusmeetod on patenteeritav, isegi kui aretamisprotsess jäetakse välja. Nõuame, et komisjon edastaks tugeva signaali, et tavapäraste aretusmeetodite teel saadud taimesorte ja loomaliike Euroopas patenteerida ei saa.</PARA><PARA>Kas komisjon on nõus, et praegune Euroopa Patendiameti tava on vastuolus ELi direktiivi 98/44/EÜ artikli 4 punktiga b?</PARA><PARA>Kui komisjon on sellega nõus, siis milliseid meetmeid kavatseb komisjon võtta, et keelata ELi direktiivi 98/44/EÜ alusel Euroopa Patendiametil selliste patentide väljastamine?</PARA><PARA>Kui komisjon sellega ei nõustu, siis kas ta kavatseb Euroopa patendiõigusesse selguse toomiseks teha mõne algatuse, et välistada patentide andmine tavapäraste aretusmeetodite teel saadud taimesortidele ja loomaliikidele?</PARA></CONTENT></QUEST>