<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000133">O-000133/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/><COMMITTEE COMMID="2865">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR></TI><OBJECT OBJID="OBJ000133">Teema: ELi toetused saastamiseks ja jätkusuutmatuks tegevuseks</OBJECT><CONTENT><PARA>ELi toetused põllumajanduse, ühtekuuluvuspoliitika, transpordi, energia ja kalanduse vallas võivad keskkonnale tahtmatult halvasti mõjuda. Viimastel aastatel on paljudes uuringutes vaadeldud keskkonnavaenulikke toetusi. OECD määratluse järgi tõstab muidu võrdsetel tingimustel keskkonnavaenulik toetus loodusvaraga seotud tootmise / loodusvara kasutamise taset ning suurendab seetõttu ka sellega seotud prügi ja saaste kogust ning looduse ekspluateerimist. </PARA><PARA>Euroopa Parlamendi keskkonna-, rahvatervise ja toiduohutuse komisjoni nõudmisel korraldatud ja 2011. aasta veebruaris avaldatud uuringus on esile tõstetud mitmete ELi poliitikavaldkondade peamiste eelarvepunktide negatiivset mõju keskkonnale. Selles uuringus soovitatakse ELi institutsioonidel hinnata põhjalikult praeguse ELi toetuste raamistiku otsest ja kaudset mõju ning raamistikku uuendada.</PARA><PARA>Nõukogu 2010. aasta 20. detsembri järeldustes on korratud nõukogu pikaajalist üleskutset, et komisjon esitaks juhtnöörid keskkonnale märkimisväärselt negatiivse mõjuga toetuste kaotamiseks, et võimaldada järelevalvet ja esitada alates 2011. aastast tehtud edusammude kohta edaspidi regulaarselt aruandeid, võttes arvesse Euroopa 2020. aasta strateegiat. </PARA><PARA>Komisjon on astunud esimesed sammud niisuguste toetuste järkjärgulisel kaotamisel kalanduspoliitika reformi kaudu ning osana ühise põllumajanduspoliitika „tervisekontrollist”. Siiski on jätkusuutlikuma ELi eelarve saavutamiseks ja ELi poliitikavaldkondade sidususe suurendamiseks vaja veel palju teha.</PARA><PARA>Lisaks ei esitanud komisjon üksikasjalikke juhtnööre iga ELi eelarverea põhjalikuks uurimiseks, et hinnata võimalikku negatiivset mõju keskkonnale ning esitada ettepanek eelarvestruktuuri ümberkujundamiseks.</PARA><PARA>– Kui kaugele on komisjon praeguseks jõudnud kriitilistes eelarvejaotistes sisalduvate keskkonnavaenulike toetuste ümberkujundamise võimaluste põhjaliku analüüsimisega?</PARA><PARA>– Millal on komisjonil kavas esitada selged ja põhjendatud ettepanekud ELi eelarvest jätkusuutmatute elementide eemaldamiseks?</PARA></CONTENT></QUEST>