<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0030">O-0030/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28267">Josep Borrell Fontelles</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0030">Teema: Euroopa Kontrollikoja eriaruanne nr 10/2008 EÜ arenguabi kohta tervishoiuteenustele Sahara-taguses Aafrikas</OBJECT><CONTENT><PARA>Euroopa Kontrollikoda märgib oma eriaruandes nr 10/2008 „EÜ arenguabi tervishoiuteenustele Sahara-taguses Aafrikas”, et komisjoni tervishoiusektori rahastamine „ei vasta üldiselt poliitilistele kohustustele ega kriteeriumitele”, vaatamata komisjoni aastatuhande arengueesmärkide raames võetud kohustustele ja tervishoiualasele kriisile Sahara-taguses Aafrikas. Tervishoiusektori otsene rahastamine vähenes (5,1 %-lt kaheksanda EAFi ajal 3,5 %-le kümnenda EAFi ajal), samas kui üldise eelarvetoetuse raames antav abi on suurenenud, kuid kontrollikoja arvamuse kohaselt „on ebatõenäoline, et tervishoidu suunatakse sama palju vahendeid”. </PARA><PARA>Kontrollikoda märgib ka, et üldist eelarvetoetust ei kasutatud tõhusalt tervishoiusüsteemide parandamiseks. </PARA><PARA>Kuidas kavatseb komisjon suurendada jõupingutusi Sahara-taguse Aafrika tervishoiusüsteemide toetamiseks? </PARA><PARA>Kas komisjon kavatseb kümnenda EAFi vahekokkuvõtte ajal tervishoiusektorile tehtavad eraldised läbi vaadata?</PARA><PARA>Kas komisjon kavatseb üle vaadata oma praeguse vahendite jagamise korra valdkondliku eelarvetoetuse ja üldise eelarvetoetuse vahel? Kas komisjon kavatseb töötada välja selgemaid suuniseid selle kohta, millal millist rahastamisvahendit kasutada ja kuidas neid kõige paremini kombineeritult kasutada? </PARA><PARA>Kuidas kavatseb komisjon tõsta personali ja vahendite suutlikkust nii peakorteris kui delegatsioonide tasandil, et toetada asjaomastes riikides läbi viidavat tervishoiustrateegiat ning tagada ülemaailmse fondi HIV/AIDSi, malaaria ja tuberkuloosi vastu võitlemiseks suunatud väljamaksete tõhusus?</PARA><PARA>Kas komisjon kavatseb luua järelevalve- ja hindamissüsteemid, mis võimaldaksid tõestada tema panust aastatuhande tervishoiu arengueesmärkide saavutamisse riikide tasandil?</PARA></CONTENT></QUEST>