<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0164">O-0164/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON> ja <PERSON ID="96736">Jan Philipp Albrecht</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0164">Teema: Guantánamo vangla sulgemise viibimine</OBJECT><CONTENT><PARA>Ameerika Ühendriikide valitsus on teatanud, et Guantánamo vanglat ei sulgeta 22. jaanuariks, nagu president Obama täpselt aasta tagasi ametisse astudes lubas. Siiani on edutult proovitud mõnedele Guantánamo kinnipeetavatele süüdistusi esitada ja leida Ameerika Ühendriikide pinnal koht nende vastuvõtmiseks, osaliselt Kongressi vastuseisu tõttu lubada Ameerika Ühendriikidesse endiseid vange. </PARA><PARA>Guantánamos viibis Obama ametisse astumise ajal umbes 245 vangi. Sellest ajast alates on lahkunud üksnes umbkaudu 30 meest ja 215 on endiselt kinnipeetavad. Nende hulgas on 90 jeemenlast, keda Ameerika Ühendriigid ei saa kodumaale tagasi saata, kuna ei ole suudetud saavutada julgeoleku ja rehabliliteerimise kokkulepet. 65 kinnipeetavat võiks vastutusele võtta föderaalkohtutes – valitsus teatas hiljuti, et viis 11. septembri sündmustes süüdistatud meest, sealhulgas Khalid Sheikh Mohammedi, oleks ta kohtumõistmiseks üle andnud Ameerika Ühendriikide föderaalkohtutele – või sõjaväelistes komisjonides. Umbes 60 kinnipeetava puhul on Ameerika Ühendriikide ametivõimud teinud otsuse vabastamise kohta, kuna nad ei kujuta endast vähimatki ohtu, kuid neid ei saa kodumaale tagasi saata, sest nende päritolumaal (Usbekistanis, Süürias, Hiinas, Alžeerias ja Tuneesias) ähvardab neid piinamine. Meedia väitel võib Obama lähinädalatel teatada kavatsusest Guantánamo sulgeda, mille tulemusena võib kuni 90 terrorismis kahtlustatavat ähvardada „ennetav” kinnipidamine määramatuks ajaks, kuna tõendid mõnede vastu on saadud piinamise teel või kuna avalik kohtuprotsess hõlmaks ja ilmselt ka paljastaks suures koguses salastatud teavet.</PARA><PARA>Vastusena Ameerika Ühendriikide valitsuse palvele on endiseid vange vastu võtnud Bermuda ja Belau ning Euroopa riikidest on sama teinud Prantsusmaa, Portugal, Iirimaa, Belgia, Ühendkuningriik, Itaalia ja Ungari.</PARA><PARA>Milliseid samme on komisjon astunud, et aidata ELil ja liikmesriikidel osutada abi Guantánamo vangla sulgemisel, sealhulgas endiste kinnipeetavate vastuvõtmise näol? Milliseid konkreetseid samme on komisjon astunud selleks, et tagada erakorraliste üleviimiste ja piinamise ohvritele kahju heastamine ning õiglased ja piisavad hüvitised? Kuidas ja millal on komisjon väljendanud Ameerika Ühendriikide ametivõimudele Euroopa muret seoses vangidega, keda võidakse ka edaspidi määramatu ajavahemiku jooksul kinni pidada, kelle üle võivad kohut mõista sõjaväelised komisjonid ning kelle puhul võidakse rakendada surmanuhtlust?</PARA></CONTENT></QUEST>