<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0216">O-0216/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0216">Teema: Leedus toimuv sõnavabaduse rikkumine ja diskrimineerimine seksuaalse sättumuse tõttu</OBJECT><CONTENT><PARA>Leedu parlament vaatab läbi haldusmenetluse seadustiku muudatusettepanekut, millega kehtestatakse uus, rahatrahviga karistatav õigusrikkumine homoseksuaalsete suhete avaliku propageerimise eest. Muudatusettepaneku abil püütakse rakendada alaealisi avaliku teabe kahjuliku mõju eest kaitsvat seadust, mis võeti vastu 14. juulil 2009, vaatamata asjaolule, et Leedu president lükkas selle kahel korral tagasi, seda kritiseeris Euroopa Parlament ja taunisid inimõigusi kaitsvad VVOd ning geide, lesbide, bi- ja transseksuaalide organisatsioonid. Alaealisi avaliku teabe kahjuliku mõju eest kaitsev seadus keelustab sellise alaealistele kättesaadava avaliku teabe, milles propageeritakse homo- või biseksuaalseid või polügaamseid suhteid (art 4, XI-133).</PARA><PARA>Muudatusettepanek, mida parlament praegu läbi vaatab, takistaks füüsilistel või juriidilistel isikutel sellise teabe levitamist, mis võiks kuidagi propageerida muid seksuaalsuhteid või abielu või pere määratlusi, kui need, mis on sätestatud põhiseaduses või tsiviilkoodeksis. Selliselt muudetud karistusseadustik piiraks oluliselt sõna- ja väljendusvabadust, näiteks võrdõiguslikkuse või geide, lesbide, bi- ja transseksuaalide õiguste avalikku toetamist või selleks korraldatud kampaaniates osalemist ning soo või soolise sättumuse tõttu diskrimineerimise vastu võitlemist. Muudatusettepanekut tahetakse kohaldada avaliku ruumi, sealhulgas meedia suhtes ning seda võidakse kasutada geide, lesbide, bi- ja transseksuaalide paraadide korraldamise takistamiseks. Leedu parlament kavatseb muudatusettepaneku 16. detsembriks läbi vaadata.</PARA><PARA>– Kas komisjon on arvamusel, et niiviisi muudetud Leedu karistusseadustik jääb kooskõlla Euroopa Liidu lepingu artiklis 2 loetletud väärtustega ning põhiõiguste hartaga garanteeritud põhivabadustega, eelkõige väljendus- ja teabevabadusega (art 11) ja kogunemisvabadusega (art 12)?</PARA><PARA>– Kas komisjon on arvamusel, et niiviisi muudetud karistusseadustik diskrimineeriks soolise sättumuse tõttu?</PARA><PARA>– Kuidas kavatseb komisjon väljendada oma kahtlusi Leedu parlamendile ja valitsusele?</PARA><PARA>– Kas seaduse vastuvõtmise korral kavatseb komisjon algatada rikkumismenetluse?</PARA><PARA>– Kas komisjon kavatseb esitada homo-, bi- ja transseksuaalide võrdõiguslikkust käsitleva ELi tegevuskava, et võidelda ulatuslikult diskrimineerimisega soolise sättumuse ja soolise identiteedi tõttu, nagu näiteks antud juhul?</PARA></CONTENT></QUEST>