<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0039">O-0039/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96748">Cornelis de Jong</PERSON>, <PERSON ID="96741">Sabine Wils</PERSON> ja <PERSON ID="96669">Joe Higgins</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0039">Teema: Moratoorium Euroopa Parlamendi ja nõukogu 20. veebruari 2008. aasta direktiivi 2008/6/EÜ rakendamisele</OBJECT><CONTENT><PARA>Vastavalt 20. veebruari 2008. aasta direktiivi 2008/6/EÜ<FNREF FNIDREF="FN1"/> sätetele viiakse ühenduse postiteenuste siseturu rajamine lõpule 31. detsembriks 2010. Sellega avatakse postiturg kõikidele postiettevõtjatele.</PARA><PARA>Kõikide ettevõtjate juurdepääs turule ei ole direktiivi ainuke säte. Direktiivis tehakse liikmesriikidele selgesõnaliselt ülesandeks kaitsta häid töötingimusi ja osutada usaldusväärset universaalteenust kõikidele. </PARA><PARA>Lisaks sellele on I lisas sätestatud, viidates direktiivi 97/67/EÜ<FNREF FNIDREF="FN2"/> artiklis 3 sätestatud kohustustele, et liikmesriigid peaksid korraldama asjakohaseid uuringuid universaalteenuse kohustuse netokulude arvestamise kohta ja nende kulude katmise tagamiseks valitud viisi kohta.</PARA><PARA>Praeguseks ei ole läbi viidud ühtegi uuringut ei sotsiaalsete tagajärgede kohta ega ka liikmesriikide asjakohaste regulatiivmeetmete kohta täieliku juurdepääsu tagamiseks postiteenustele. Arvestades, et see oli direktiivis seatud eeltingimuseks, kas komisjon on nõus, et liberaliseerimist ei saa jätkata enne, kui nimetatud uuringud on läbi viidud?</PARA><PARA>Kas komisjon võiks täpsustada, missuguseid töötingimusi ta peab heaks? Kas see tähendab vähemalt liikmesriigis kehtestatud miinimumpalka, või kui seda ei ole, siis kõnealuse majandusharu miinimumpalka? </PARA><PARA>Kas komisjon võiks täpsustada, mida ta mõistab usaldusväärse universaalteenuse all kõikidele?</PARA><PARA>Kui neid sätteid ei saa liberaliseeritud turu tingimustes saavutada, kas komisjon nõustuks sel juhul, et postituru liberaliseerimisest tuleks lõpuks loobuda?</PARA><FN FNID="FN1">  ELT L 52, 27.2.2008, lk 3.</FN><FN FNID="FN2">  EÜT L 15, 21.1.1998, lk 14.</FN></CONTENT></QUEST>