<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0031">O-0031/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4528">Neil Parish</PERSON> <COMMITTEE COMMID="820">Põllumajanduse ja maaelu arengu komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0031">Teema: Keelatud geneetiliselt muundatud organismide (GMOd) nulltolerantsi režiim ja selle majanduslikud tagajärjed</OBJECT><CONTENT><PARA>Määrus (EÜ) nr 1829/2003<FNREF FNIDREF="FN1"/> võeti vastu geneetiliselt muundatud põllukultuuride turul osalemise reguleerimiseks. Euroopa Liit seisab praegu silmitsi kasvava hulga juhtumitega, mis on seotud geneetiliselt muundatud põllukultuuride juhuslike jääkidega, mis ei ole veel ELis lubatud, kuid on juba saanud heakskiidu ELi peamistelt kaubanduspartneritelt. Kuigi importijad ja sidusrühmad tegutsevad vajaliku hoolikusega selliste juhtumite vältimiseks, korduvad need tõenäoliselt uute kultuuride kasvatamise alustamise tõttu ekspordiriikides ja nulltolerantsi režiimi tõttu, mida kohaldatakse keelatud GMOde leidumisele ELi imporditavas kaubas. Olukord on halvenemas ja  toob tõenäoliselt kaasa veelgi kõrgemad söödahinnad ELis. <BRK/></PARA><PARA>Arvestades ELi suurt impordisõltuvust   valgurikkast söödast (nt sojajahu, maisi-gluteensööt), kuidas hindab   Euroopa Komisjon nulltolerantsi poliitika tagajärgi ELi loomakasvatuse   konkurentsivõimele lühikeses ja pikas perspektiivis? <BRK/></PARA><PARA>Kuidas õigustab komisjon   praegust olukorda, mil isegi väikeste keelatud GMOde jääkidega sööt   on keelustatud, samal ajal kui keelatud GMOdega toidetud loomade liha   saab vabalt ELi sisse tuua, moonutades sellega tõsiselt konkurentsi   Euroopa karjakasvatajate kahjuks? <BRK/></PARA><PARA>Kas komisjon arvab,   et praeguse nulltolerantsi režiimi asemel tuleks kehtestada piirmäär   (nagu see praegu juba toimib lubatud GMOde juhuslike jääkide puhul,   mil tooted kannavad märgistust „GMO-vaba”) keelatud GMOde juhuslikele   jääkidele, mis on saanud Euroopa Toiduohutusameti heakskiidu või läbinud   geneetiliselt muundatud taimede koodeksi suunistele vastava sööda- ja   toiduohutuse hindamise? Kas komisjonil on plaanis välja töötada sellekohased   konkreetsed ettepanekud? <BRK/></PARA><PARA>Kas komisjon peab tõenäoliseks,   et kui midagi ei muutu, toob praegune olukord kaasa kaubandusvaidlused   asjaomaste ekspordiriikidega, mis võiks mõjuda halvasti teatud Euroopa   toodete ekspordile? Kui nii, siis kuidas kavatseb komisjon neid kaubandusvaidlusi   vältida?</PARA><FN FNID="FN1">  ELT L 268, 18.10.2003, lk 1.</FN></CONTENT></QUEST>