<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000114">O-000114/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="4335">Marielle De Sarnez</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, <PERSON ID="1405">Edward McMillan-Scott</PERSON>, Baroness <PERSON ID="4529">Sarah Ludford</PERSON>, <PERSON ID="840">Charles Goerens</PERSON>, <PERSON ID="34235">Stanimir Ilchev</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000114">Teema: ELi seisukoht Liibüa suhtes</OBJECT><CONTENT><PARA>EL on Liibüa kodusõjale ja rahvaülestõusule reageerinud üsna kõhklevalt ja hilinemisega. Veebruari keskpaigas toimusid komisjoni ja Liibüa ametivõimude vahel läbirääkimised ELi ja Liibüa raamlepingu ning 50 miljoni euro suuruse abipaketi üle, samal ajal kui Liibüa rahvas Tripoli ja Benghazi tänavatel meelt avaldas. Nädal aega hiljem nõudis nõukogu, et Liibüa olukorra maha rahustamiseks dialoogi algataks. Järgmisel päeval solvas hr Gaddafi Liibüa rahvast, nimetades neid rottideks ja prussakateks. </PARA><PARA>ELil puudus enne ÜRO Julgeolekunõukogu resolutsiooni 1973 vastuvõtmist Liibüa kohta ühtne seisukoht. Prantsusmaa, Inglismaa ja Portugal hääletasid resolutsiooni vastuvõtmise poolt, samas kui Saksamaa jäi erapooletuks. </PARA><PARA>Protsessi on juhtinud Prantsusmaa ja Inglismaa, samas kui ELi välispoliitika juht ja kõrge esindaja Catherine Ashton on siiani suuremalt jaolt vaid reageerinud. EL ei ole teinud ühtegi olulist algatust ning on püsinud kõrvalisel positsioonil. </PARA><PARA>1. Millal on kõrge esindaja Catherine Ashton püüdnud Liibüa olukorra suhtes ELi ühtset seisukohta määratleda? Milliseid konkreetseid algatusi on kõrge esindaja pr Ashton teinud (lähtuvalt oma Lissaboni lepingu artiklis 31 sätestatud ametikohustustest)? Kas kõrge esindaja pr Ashton püüdis enne ÜRO Julgeolekunõukogus toimunud resolutsiooni 1973 hääletust ELi ühtset seisukohta määratleda? </PARA><PARA>2. Liibüas on olukord Gaddafi vägede ja ülestõusnute vahel patiseisus. Milliseid viivitamatuid meetmeid kavatsetakse Liibüas võtta?</PARA></CONTENT></QUEST>