<QUEST><TI><TI-INTRO>SUULINE KÜSIMUS <QREF QID="H-2010-0193">H-0193/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0193">Teema: ELi tööstuspoliitika ajakohastamise meetmed</OBJECT><CONTENT><PARA>Euroopa Liidu konkurentsivõimet tunnustatakse mitmes tööstussektoris, nagu autotööstuses, keemiatööstuses ja masinaehituses. Nendes sektorites moodustas ELi toodang 2008. aastal vastavalt 27%, 30% ja 38% maailma kogutoodangust. Samuti oli EL 2008. aastal suurelt kolmas farmaatsiatoodete tootja ja suuruselt teine tsiviillennukite tootja. Majanduskriis on Euroopa tööstust tugevalt mõjutanud. Veebruaris 2010 oli tööstustoodang 2% väiksem kui 2009. aasta veebruaris ja töötute arv oli kasvanud ELi 27 liikmesriigis 23,019 miljonini, mis on 3,1 miljonit rohkem kui 2009. aasta veebruaris. Eriti murelikuks teeb see, et noorte (alla 25-aastaste) töötuse määr jõudis veebruaris 2010 juba 20%-ni. </PARA><PARA>Milliseid meetmeid on komisjon võtnud selleks, et töötada välja ambitsioonikas, ökoloogiline ja jätkusuutlik tööstuspoliitika, mis võimaldaks vähendada töötuse määra ja säilitada ELis tööstustootmise, arvestades, et tööhõivemäär ja tööstustoodangu kasv on omavahel otseselt seotud? </PARA></CONTENT></QUEST>