<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0150">O-0150/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="36281">Silvia-Adriana Ţicău</PERSON>, <PERSON ID="1309">Brian Simpson</PERSON>, <PERSON ID="96659">János Áder</PERSON>, <PERSON ID="2295">Hannes Swoboda</PERSON>, <PERSON ID="28253">Eva Lichtenberger</PERSON>, <PERSON ID="28238">Michael Cramer</PERSON>, <PERSON ID="25718">Saïd El Khadraoui</PERSON>, <PERSON ID="2247">Mathieu Grosch</PERSON>, <PERSON ID="39725">Iuliu Winkler</PERSON>, <PERSON ID="39711">Victor Boştinaru</PERSON>, <PERSON ID="33984">Ioan Mircea Paşcu</PERSON>, <PERSON ID="33982">Marian-Jean Marinescu</PERSON>, <PERSON ID="96807">Ivailo Kalfin</PERSON>, <PERSON ID="96825">Norica Nicolai</PERSON>, <PERSON ID="4243">Dirk Sterckx</PERSON>, <PERSON ID="23808">Csaba Sándor Tabajdi</PERSON>, <PERSON ID="96871">Michael Theurer</PERSON>, <PERSON ID="96842">Ismail Ertug</PERSON>, <PERSON ID="28292">Inés Ayala Sender</PERSON>, <PERSON ID="96714">Jiří Havel</PERSON>, <PERSON ID="28155">Edit Herczog</PERSON>, <PERSON ID="34235">Stanimir Ilchev</PERSON>, <PERSON ID="38605">Iliana Malinova Iotova</PERSON>, <PERSON ID="23691">Jelko Kacin</PERSON>, <PERSON ID="34231">Evgeni Kirilov</PERSON>, <PERSON ID="96829">Ádám Kósa</PERSON>, <PERSON ID="96859">Ioan Enciu</PERSON>, <PERSON ID="96651">Eduard Kukan</PERSON>, <PERSON ID="96870">Gesine Meissner</PERSON>, <PERSON ID="96652">Alajos Mészáros</PERSON>, <PERSON ID="96861">Nadezhda Neynsky</PERSON>, <PERSON ID="96653">Katarína Neveďalová</PERSON>, <PERSON ID="33989">Daciana Octavia Sârbu</PERSON>, <PERSON ID="97308">Vilja Savisaar</PERSON>, <PERSON ID="96718">Olga Sehnalová</PERSON>, <PERSON ID="4545">Catherine Stihler</PERSON>, <PERSON ID="96809">Peter van Dalen</PERSON>, <PERSON ID="28123">Louis Grech</PERSON>, <PERSON ID="33997">Corina Creţu</PERSON>, <PERSON ID="96856">George Sabin Cutaş</PERSON>, <PERSON ID="95281">Vasilica Viorica Dăncilă</PERSON>, <PERSON ID="96857">Cătălin Sorin Ivan</PERSON>, <PERSON ID="96911">Tanja Fajon</PERSON>, <PERSON ID="96832">Kinga Göncz</PERSON>, <PERSON ID="34234">Antonyia Parvanova</PERSON>, <PERSON ID="37324">Adina-Ioana Vălean</PERSON> ja <PERSON ID="38595">Rovana Plumb</PERSON></TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0150">Teema: ELi Doonau piirkonna strateegia</OBJECT><CONTENT><PARA>Doonau ühendab oma enam kui 3000 kilomeetri pikkusel teekonnal Schwarzwaldi piirkonnast (Saksamaal) Musta merre kümmet Euroopa riiki, millest kuus on ELi liikmesriigid. 18.–19. juunil 2009. aastal toimunud Euroopa Ülemkogul paluti komisjonil 2011. aastaks töötada välja ELi Doonau piirkonna strateegia. Doonau piirkonnas on koostöö toimunud pikka aega: praegu Budapestis (Ungaris) asuv Euroopa Doonau komisjon, mis loodi 30. märtsil 1856. aastal ning asus algselt Galaţis (Rumeenias), oli üks esimesi üleeuroopalisi institutsioone.</PARA><PARA>EL peab konsolideerima ja ühendama piirkonnas olemasolevad koostööprogrammid, et töötada välja ELi Doonau piirkonna strateegia, mis võiks järgida Euroopa Liidu Läänemere piirkonna strateegia mudeli eeskuju. </PARA><PARA>Arvestades piirkondadevahelise koostöö eeliseid Doonau jõe ääres asuvate riikide vahel, tuleks Doonau piirkonna strateegia raames töötada välja ühtne lähenemisviis ning keskenduda prioriteetsetele valdkondadele, nagu sotsiaalne ja majanduslik areng, keskkonnakaitse (eelkõige looduskaitsealad, joogivee puhtus), transport (sealhulgas ühendus Reini jõega Reini-Maini-Doonau kanali kaudu), säästev turism, teadusvahetus ning kultuuripärand ja keeleline mitmekesisus Doonau piirkonnas.</PARA><PARA>Euroopa Parlament on toetanud ELi Doonau piirkonna strateegia loomist eelmise parlamendi ametiajast alates: 2008. aasta septembris saatis transpordi- ja turismikomisjon delegatsiooni Doonau piirkonda, et edendada selle suure Euroopa jõe ja seda ümbritsevate piirkondade potentsiaali. Selle delegatsiooni üks peamisi järeldusi oli, et Doonau piirkonna toetuseks on vaja luua Euroopa Parlamendi fraktsioonidevaheline töörühm.</PARA><PARA>Doonau piirkonna fraktsioonidevaheline töörühm hakkab tegema tihedat koostööd riikide kõrgematasemeliste esindajatega, Doonau-äärsete piirkondade ja linnade esindajatega, Euroopa Komisjoni ning teiste Euroopa ja rahvusvaheliste institutsioonide esindajatega ning ka Doonau jõgikonna alade prioriteetsete projektide koordinaatoritega.</PARA><PARA>Arvestades Doonau piirkonna ühtse strateegia tähtsust, kas komisjon võiks anda teavet ELi Doonau piirkonna strateegia väljatöötamise hetkeseisu, strateegia prioriteetide, tegevuskavasse kaasatavate projektide valimise põhikriteeriumite, sealhulgas ELi Doonau piirkonna strateegia sihtpiirkonna määratlemise ning ka asjakohaste meetmete ajakava kohta? </PARA></CONTENT></QUEST>