<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0165">O-0165/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="34234">Antonyia Parvanova</PERSON>, <PERSON ID="97076">Corinne Lepage</PERSON>, <PERSON ID="97131">Giommaria Uggias</PERSON>, <PERSON ID="96825">Norica Nicolai</PERSON>, <PERSON ID="4554">Chris Davies</PERSON>, <PERSON ID="37324">Adina-Ioana Vălean</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0165">Teema: Mürgisest mudast põhjustatud katastroof Ungaris</OBJECT><CONTENT><PARA>4. oktoobril 2010. aastal juhtus Ungaris katastroof, mille põhjustas Ajka linnas asuva alumiiniumitehase jäätmehoidla seina purunemine. Hoidlast väljavoolanud nn punase muda vood ujutasid üle piirkonna linnad ja külad, hukkus vähemalt üheksa inimest ja paljud said vigastada. Doonau jõe äärsetes naaberriikides keskkonnale ja inimeste tervisele tekitatud kahju ulatus ei ole veel teada. Kas komisjon võiks sellega seoses vastata järgmistele küsimustele:</PARA><PARA>1.  Kas komisjon teab, milline on nn punase muda pliisisaldus?</PARA><PARA>2.  Kas komisjon saaks kindlaks teha, millistele kaitsealadele see Ungari ja tema naaberriikide katastroof mõju avaldas või võib avaldada?</PARA><PARA>3.  Kas komisjon oleks valmis toetama tööd Doonau jõkke ja selle lisajõgedesse sattunud raskemetallide keskkonnamõju ja inimeste tervisele avalduva mõju hindamiseks?</PARA><PARA>4.  Kas komisjon on lihtsustanud juurepääsu ELi solidaarsusfondi vahenditele, arvestades probleeme seoses nimetatud fondi vahendite kasutuselevõtmise taotlustega kõnealust liiki loodusõnnetuste puhul? Kas komisjon oleks valmis vahendite taotlemise menetlusi ja vahendite eraldamist lihtsustama? </PARA><PARA>5.  Milliseid konkreetseid meetmeid komisjon on võtnud, et tagada asjakohaste õigusaktide (nt kohapealne kvaliteedikontroll) nõuetekohane rakendamine liikmesriikide poolt? Millised on keskkonna peadirektoraadi käsutuses olevad inim- ja rahalised ressursid kõnealuste õigusaktide nõuetekohase rakendamise tagamiseks ja tõhustamiseks?</PARA><PARA>6.  Kas komisjon kaalub eriotstarbeliste hädaolukordades toimimise strateegiate väljatöötamist, et selliseid katastroofe ennetada ja neile reageerida?</PARA></CONTENT></QUEST>