<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0106">O-0106/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33982">Marian-Jean Marinescu</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0106">Teema: ELi ja Lõuna-Korea vaheline vabakaubandusleping</OBJECT><CONTENT><PARA>ELi ja Lõuna-Korea vaheline vabakaubandusleping sõlmiti 15. oktoobril 2009 pärast kaks ja pool aastat kestnud läbirääkimisi. Euroopa Parlament peab sügisel veel kinnitama lõpliku lepingu, mis peaks Euroopa Komisjoni prognoosi kohaselt panema aluse olulisele uuele kaupade ja teenuste vahetusele, mille maht on ELi puhul 19,1 miljardit eurot ja Korea puhul 12,8 miljardit eurot. Siiski valmistab tööjõumahukale auto- ja tekstiilitööstusele muret Korea ettevõtetest saabuva odava impordi võimalik mõju.</PARA><PARA>1.  Kas komisjon on hinnanud põhjalikult ELi ja Lõuna-Korea vahelise vabakaubanduslepingu praeguse versiooni mõju tööhõivele ELi auto- ja tekstiilitööstuses? Kui on, siis millised on komisjoni järeldused ja seisukoht Euroopa Autotootjate Liidu hoiatuse osas, mille kohaselt võib Euroopas kaduda 30 000 töökohta tootmises ja võidakse sulgeda 10 tehast?</PARA><PARA>2.  Milliseid arutelusid on komisjon pidanud liikmesriikidega, eelkõige nendega, kelle tööhõive põhineb auto- ja tekstiilitööstusel, võimaliku mõju kohta tööhõivele kõnealustes sektorites ja millist struktuuriabi kavatsetakse anda töökohtade kaotuse kompenseerimiseks?</PARA><PARA>3.  Millise põhimõtte alusel nõustus komisjon tollimaksude tagastamise sättega, mis võimaldab Lõuna-Koreal osta sisse kuni 45% lõpptoote komponentidest mujalt Aasiast ja mis annab seega kulueelise Euroopas asuvate tootjatega võrreldes?</PARA><PARA>4. Arvestades, et Lõuna-Korea on tuntud uute ja innovatiivsete mittetariifsete tõkete kohaldamise poolest oma turu kaitsmiseks, kuidas kavatseb komisjon kindlustada selle, et Lõuna-Korea ei kehtesta mittetariifseid tõkkeid pärast kõnealuse vabakaubanduslepingu jõustumist?</PARA></CONTENT></QUEST>