<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000110">O-000110/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, Baroness <PERSON ID="4529">Sarah Ludford</PERSON>, <PERSON ID="96872">Nadja Hirsch</PERSON>, <PERSON ID="23691">Jelko Kacin</PERSON>, <PERSON ID="96710">Jens Rohde</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000110">Teema: Ungari muudetud põhiseadus</OBJECT><CONTENT><PARA>18. aprillil 2011 võttis Ungari Parlament vastu uue Ungari põhiseaduse teksti, mille vabariigi president 25. aprillil 2011 alla kirjutas ja mis jõustub 1. jaanuaril 2012. Ungari opositsioonierakonnad, Ungari, Euroopa ja rahvusvahelised vabaühendused, Euroopa ja rahvusvahelised organid, nagu Veneetsia komisjon, ÜRO eriraportöörid, liikmesriikide valitsuste ja parlamentide esindajad ning isegi ÜRO peasekretär on väljendanud tõsist muret seoses rakendatud menetlusega ning selle üle, kas põhiseaduse eelnõu tekst on kooskõlas põhiõiguste, õigusriigi põhimõtete ning demokraatiaga, mis põhineb nõuetekohasel järelvalvel ning vähemuste kaitsel enamuse võimu vastu. Euroopa Liit põhineb nendel alustel, sest need on liikmesriikide ühised põhiseaduslikud põhimõtted (ELi lepingu artikkel 2), mille austamist, kaitset ning edendamist Euroopas peab EL püüdlema. 5. aprillil 2011 kinnitas komisjoni president EP täiskogu istungil, et komisjon jälgib küsimust tähelepanelikult ning kontrollib, kas uus kavandatud Ungari põhiseadus on kooskõlas Euroopa väärtuste, põhimõtete, aluslepingute ja õigusega. Ungari peaminister Viktor Orbán kinnitas, et nõustub sellise ELi hinnangu andmisega. 20. aprillil 2011 palus ALDE fraktsioon komisjoni presidendil alustada põhiseaduse analüüsimist ning hindamist, et komisjon esitaks selle kohta oma arvamuse, annaks vajalikke soovitusi ning võtaks vastavaid meetmeid. Nimetatud teemal avaldab järgnevate nädalate jooksul oma arvamuse ka Veneetsia komisjon.</PARA><PARA>Milliseid meetmeid on komisjon võtnud seoses Ungari põhiseadusega, et see vastaks ELi lepingu artiklitele 2, 6 ja 7, ühistele demokraatlikele põhiseaduslikele põhimõtetele ning eeskirjadele, mis käsitlevad hääleõigust EP valimistel? Kas komisjon sekkus mingil viisil protsessi enne või pärast põhiseaduse vastuvõtmist ja allakirjutamist? Milliseid järelmeetmeid võtab komisjon nüüd, kus põhiseadus on vastu võetud ja alla kirjutatud? Kas komisjon kavatseb palutud hindamise läbi viia? Millal ja kuidas ta kavatseb seda teha ja kas ta võtab arvesse ka Veneetsia komisjoni tähelepanekuid? Kas ta jälgib tähelepanelikult põhiseaduse rakendamist ning kindlustab, et sellega ei rikuta ELi põhiväärtusi ega -õigusi, ning kas ta võtab selliste rikkumiste korral kasutusele aluslepingutes kavandatud vastavad mehhanismid?</PARA></CONTENT></QUEST>