<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0033">O-0033/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1934">Daniel Cohn-Bendit</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0033">Teema: Kouchner-Moratinose algatus Palestiina riigi tunnustamiseks</OBJECT><CONTENT><PARA>22. veebruaril 2010 esitasid välisministrid Bernard Kouchner ja Miguel Angel Moratinos Euroopa Liidule üleskutse mitte piirduda enam pelgalt Lähis-Idas lõpliku lahenduse jaoks vajalike piirjoonte meeldetuletamisega, vaid luua piirkonnas tõelised poliitilised väljavaated, tunnustades kollektiivselt Palestiina riiki enne rahulepingu sõlmimist.</PARA><PARA>Praegu tuleb tunnistada, et Annapolise protsessi luhtumisest ja Gaza konfliktist hoolimata tehakse Palestiina riigile aluse panekul edusamme tänu nii Palestiina peaministri Salam Fayyadi läbiviidavatele reformidele kui ka rahvusvahelise üldsuse toetusele Palestiina riigi toetamist käsitleva rahvusvahelise rahastajate konverentsi kaudu. Kuigi Palestiina riigi eelarve- ja julgeolekualaste ning institutsiooniliste alustalade rajamisel tehakse edusamme, tuleb anda sellele riigile siiski veel poliitiline ja rahvusvaheline mõõde. Seetõttu kutsuvad ministrid Kouchner ja Moratinos üles tunnustama Palestiina riiki kooskõlas lubadusega, mille Euroopa Liit on andnud varem, viimati välisasjade nõukogu 8. detsembri 2009. aasta istungil, et toetada pöördumatult Lähis-Ida rahuprotsessi, millega peavad kaasnema läbirääkimiste ajaliselt piiratud ajakava ja tõsiseltvõetavad raamtingimused, mille puhul välditakse varasemaid vigu.</PARA><PARA>1. Milline on kõrge esindaja ja komisjoni asepresidendi seisukoht selle algatuse kohta, millega tehakse ettepanek tunnustada Palestiina riiki, et luua kindel alus Iisraeli–Palestiina rahulepingu läbirääkimiste taasalustamiseks?</PARA><PARA>2. Kuidas kavatseb kõrge esindaja muuta Euroopa Liidu arvestatavaks ja ülekaalukaks osalejaks Lähis-Idas eesmärgiga luua alus stabiilsele, õiglasele ja püsivale rahuprotsessile?</PARA><PARA>3. Võttes arvesse, et piirkonnas tegutsevate ELi missioonide juhtide lõppjäreldusi Jeruusalemma idaosa kohta välisasjade nõukogu 8. detsembri 2009. aasta istungil ametlikult ei kinnitatud, siis kuidas kavatseb kõrge esindaja need eelolevate kuude jooksul toimivaks ja mõjusaks muuta?</PARA></CONTENT></QUEST>