<QUEST VERSION="2"><TI><TI-INTRO>Infotunni küsimus <QREF QID="H-2010-0395">H-0395/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september I osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0395">Teema: Spekuleerimine, mis kahjustab inimeste õigust tasuta tervishoiuteenusele</OBJECT><CONTENT><PARA>Vähendades ulatuslikult Euroopa Liidu, Euroopa Keskpanga ja Rahvusvahelise Valuutafondiga allkirjastatud memorandumi alusel tervishoiule tehtavaid riiklikke kulutusi, seab PASOKi valitsus Kreekas ohtu rahvatervise ning ajendab töötajaid kasutama erasektori pakutavaid tervishoiu- ja kindlustusteenuseid, mis on äärmiselt tulus valdkond hargmaistele äriühingutele. Järeldused tervishoiuinspektsiooni raportis, mis käsitleb riiklike haiglate ja äriühingu Siemens vahel sõlmitud lepinguid aastatel 2002 kuni 2009, kinnitavad töötajate süüdistusi ülisuurte tarnete osas, mille arvelt äriühingud kasumit teenivad. Siemens, kes on ka peamine Euroopa Liidu institutsioonide varustaja, on riiklike haiglate seadmete hooldusteenuste pakkujana peaaegu monopoolses seisundis. Konkurentsi saavutamise nimel teostatava teenuste erastamise ja liberaliseerimise raames takistavad Euroopa Liit ja Kreeka PASOKi ning Uue Demokraatia valitsused avalike teenuste pakkumist kõnealustes haiglates.</PARA><PARA>Millise hinnangu annab komisjon tervishoiuteenuste poliitilisele erastamisele ja kvaliteedi ning tervishoiutingimuste halvenemisele? Milline on komisjoni seisukoht seoses päevavalgele toodud süüdistusega tehingute osas, mis on sõlmitud Siemensiga Kreekas ja paljudes teistes riikides?</PARA></CONTENT></QUEST>