<QUEST><TI><TI-INTRO>SUULINE KÜSIMUS <QREF QID="H-2009-0454">H-0454/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0454">Teema: Rahvusvahelise Valuutafondi aruanne</OBJECT><CONTENT><PARA>Sooviksin, et komisjon väljendaks oma arvamust seoses Rahvusvahelise Valuutafondi (IMF) globaalse finantsstabiilsuse aruandega. IMF märgib diplomaatiliselt ilma nimesid nimetamata, et mõned Itaalia pangad ei konsolideeri täielikult oma välismaa filiaalide ja tütarettevõtete kahjumeid. IMFi kahtlused põhinevad asjaolul, et väljaspool Euroopa Liitu asuvate finantsasutuste kahjum on euroala pankade finantskahjumist suurem. IMF täheldab, et mida madalam on kontode konsolideerimise määr, seda väiksem on avaldatava kahjumi suurus.</PARA><PARA>Vaid üks Itaalia pank on laienenud välismaale ja IMFi kahtlused saavad puudutada vaid seda panka. Kas selline aruannete koostamine ei kujuta endast ohtu finantssüsteemi stabiilsusele, pidades silmas, et IMFi president on väljendanud oma muret selles küsimuses? Finantsasutuse Unicredit filiaalid Ukrainas, Rumeenias, Bulgaarias ja endise Nõukogude Liidu riikides vajavad oma likviidsuse säilitamisel abi. Näiteks Poola pank Pekao S.A. toetab Unicrediti Ukraina haru mitmetesse kümnetesse miljonitesse eurodesse ulatuvate süstidega mitmete järjestikuste raamatupidamisarvestuse kvartalite jooksul, ent erinevalt teistest nimetatud piirkonna pankadest ei investeeri Pekao S.A. Ukrainasse oma reservide arvelt. Kas komisjon võiks võtta seisukoha selliste raamatupidamisvõtete ja „loomingulise” raamatupidamisarvestuse vastuvõetavuse suhtes? Kas need meetmed tagavad pangasüsteemi likviidsuse keskpikas ja pikas perspektiivis? Milliseid finantstagajärgi võib see endaga kaasa tuua Poola, Rumeenia, Bulgaaria ja endise Nõukogude Liidu riikide finantssüsteemi jaoks?</PARA></CONTENT></QUEST>