<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0080">O-0080/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0080">Teema: ELi tariifsete soodustuste süsteem</OBJECT><CONTENT><PARA>EL toetab üldiste soodustuste süsteemi raames arengumaid, võimaldades nende kaupadele hõlpsamat pääsu oma turule. ELi uus üldiste soodustuste kava võeti vastu 27. juunil 2005 nõukogu määrusega (EÜ) nr 980/2005<FNREF FNIDREF="FN1"/> ning see kehtib kuni 2008. aasta lõpuni. Nimetatud määrus näeb samuti ette stimuleeriva erikorra säästva arengu ja hea valitsemistava edendamiseks (nn GSP+), mis annab lisasoodustusi riikidele, kes rakendavad teatud inim- ja tööõiguste, keskkonnakaitse, uimastite vastase võitluse ning hea valitsemistava rahvusvahelisi standardeid. Soodustatud riigid kohustuvad muu hulgas ratifitseerima ÜRO Rahvusvahelise Tööorganisatsiooni konventsioone ja rakendama neis sisalduvaid standardeid.</PARA><PARA>Komisjon on oma 21. detsembri 2005. aasta otsusega otsustanud anda erisoodustused viieteistkümnele riigile, kelle hulka kuulub ka selliseid riike, kelle puhul on tõendeid ÜRO Rahvusvahelise Tööorganisatsiooni konventsioonis sätestatud põhimõtete – eriti ühinemisvabadust, kollektiivläbirääkimisi, mittediskrimineerimist töölevõtmisel ning laste töö ja sunniviisilise töö kaotamist puudutavate põhimõtete – süstemaatilise rikkumise kohta. Tõendid süstemaatilise rikkumise kohta GSP+-süsteemis osalevate riikide poolt on dokumenteeritud Rahvusvahelise Tööorganisatsiooni konventsioonide ja soovituste kohaldamise ekspertkomisjoni iga-aastases aruandes.</PARA><PARA>Kas komisjon võtab arvesse Rahvusvahelise Tööorganisatsiooni konventsioonide ja soovituste kohaldamise ekspertkomisjoni 2005. ja 2006. aasta aruandeid, kui annab kõnealustele riikidele erisoodustused? Kas komisjon kavatseb neid tõendeid arvestades kohaldada (välja jäetud) ajutise peatamise sätteid nõukogu määruse (EÜ) nr 980/2005 artikli 16 kohaselt?</PARA><FN FNID="FN1">  ELT L 169, 30.6.2005, lk 1.</FN></CONTENT></QUEST>