<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000227">O-000227/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97230">Kristiina Ojuland</PERSON>, <PERSON ID="28314">Anneli Jäätteenmäki</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000227">Teema: ELi ja Venemaa inimõigusteteemalise dialoogi saavutused ja tulemused</OBJECT><CONTENT><PARA>ELi ja Venemaa inimõigusteteemalise dialoogi esimene voor toimus 2005. aastal ning see on kujunenud ELi ja Venemaa Föderatsiooni suhete üheks koostisosaks. Alates 2005. aastast on EL ja Venemaa teinud rea algatusi oma suhete taaskäivitamiseks ja edendamiseks, kuigi läbirääkimised uue koostöölepingu üle kulgevad aeglaselt. </PARA><PARA>Euroopa Parlament on korduvalt nõudnud ELi-Venemaa inimõigustedialoogi tugevdamist ning selle protsessi avamist, et selles saaksid tulemuslikult osaleda Euroopa Parlament, Venemaa Riigiduuma, Brüsseli vastavad peadirektoraadid ja Moskva justiits-, sise- ning välisministeerium. Samuti on Euroopa Parlament nõudnud, et inimõigustedialoogi kaasataks tihedamalt kodanikuühiskond, vabaühendused ja inimõigusorganisatsioonid.</PARA><PARA>Lisaks võttis Euroopa Parlament eelmisel aastal vastu eelarve katseprojekti kodanikuühiskonna foorumi loomiseks seoses kaks korda aastas toimuvate ELi ja Venemaa tippkohtumistega.</PARA><PARA>Milliseid meetmeid on komisjoni asepresident ning liidu välisasjade ja julgeolekupoliitika kõrge esindaja võtnud, et ELi-Venemaa inimõigustedialoogi tugevdada ja avada see kõigile osalistele, eelkõige kodanikuühiskonna organisatsioonidele? </PARA><PARA>Milliseid konkreetseid tulemusi on inimõigustedialoog seni andnud ja millised ootused on Euroopa välisteenistusel ning kõrgel esindajal selle dialoogi suhtes?</PARA></CONTENT></QUEST>