<QUEST VERSION="2"><TI><TI-INTRO>Infotunni küsimus <QREF QID="H-2010-0480">H-0480/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 oktoober osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0480">Teema: Euroopa Liidu Nõukogu ametlik seisukoht romade väljasaatmise kohta Prantsusmaalt</OBJECT><CONTENT><PARA>Prantsusmaa otsus saata oma territooriumilt välja Euroopa Liidu kodanikeks olevad Rumeenia ja Bulgaaria romad ajendas viivitamatult reageerima Euroopa Parlamenti, kes oma 9. septembri 2010. aasta resolutsioonis (<ANCHOR ID="1" FAMILY="TA" TYPE="P7-TA" YEAR="2010" NUMBER="0312">P7_TA-PROV(2010)0312</ANCHOR>) ,,väljendab sügavat muret ... meetmete pärast, mille eesmärk on nende väljasaatmine” ja seepärast ,,nõuab (Prantsuse) ametivõimudelt tungivalt, et romade väljasaatmine viivitamatult peatataks, ning kutsub komisjoni, nõukogu ja liikmesriike üles esitama omalt poolt sama nõudmist.” Euroopa Komisjoni nimel sõna võtnud õigusküsimuste volinik Viviane Reding tegi avalduse, märkides, et Euroopa ei ole koht, kus inimesi diskrimineeritakse etnilise või rassilise päritolu alusel. Redingu sõnul on see vastuolus väärtustega, millele Euroopa Liit on rajatud. Riiklikud asutused, kes diskrimineerivad etnilisi rühmi, kohaldades selleks Euroopa Liidu õigust, rikuvad ka Euroopa Liidu põhiõiguste hartat, millele kõik liikmesriigid, kaasa arvatud Prantsusmaa, on alla kirjutanud, märkis Viviane Reding. Ainus Euroopa Liidu institutsioon, kes ei ole veel oma seisukohta teatavaks teinud, on nõukogu, tekitades sellega Euroopa rahvaste seas tõsiseid kahtlusi seoses inim- ja põhiõiguste kaitsega Euroopa Liidus. Milline on nõukogu seisukoht antud küsimuses?</PARA></CONTENT></QUEST>