<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000038">O-000038/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="96812">Juan Fernando López Aguilar</PERSON>, <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96911">Tanja Fajon</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000038">Teema: ELi ühinemine Euroopa inimõiguste ja põhivabaduste kaitse konventsiooniga ning Euroopa Inimõiguste Kohtu reform</OBJECT><CONTENT><PARA>Euroopa inimõiguste ja põhivabaduste kaitse konventsioon (ECHR) loodi pärast II maailmasõda, et kaitsta Euroopas demokraatiat, õigusriigi põhimõtet, inimõigusi ja põhivabadusi. See annab üksikisikute käsutusse mehhanismi, mille abil nad saavad tuua põhiõigusi rikkunud valitsused Euroopa kohtu ette. </PARA><PARA>EL on alati omistanud ECHRile väga suurt tähtsust, mida näitab asjaolu, et riigi astumine Euroopa Nõukogu liikmeks ning ühinemine ECHRiga on seatud ELiga liitumise eeltingimuseks. Lisaks sellele on EL ise soovinud pikka aega ECHRiga ühineda ning see nõue on nüüd kehtestatud ka Euroopa Liidu lepingu artiklis 6 (kus sätestatakse, et „Liit ühineb Euroopa inimõiguste ja põhivabaduste kaitse konventsiooniga”). Samuti on EL kehtestanud Euroopa Liidu põhiõiguste harta, mis kehtib ELi institutsioonide ja liikmesriikide kohta ELi õigusaktide rakendamisel. </PARA><PARA>Euroopa Komisjon on pidanud Euroopa Nõukoguga läbirääkimisi ELi ühinemise üle ECHRiga. Jõutud on lepingu eelnõuni, kuid seda vaidlustavad praegu mõned ELi valitsused, mistõttu on sattunud ohtu kogu ühinemisprotsess.</PARA><PARA>Samal ajal teatas Ühendkuningriigi valitsus, kes on praegu Euroopa Nõukogu eesistuja, et kavatseb keskenduda Euroopa Inimõiguste Kohtu (ECtHR) edasisele reformimisele<FNREF FNIDREF="FN1"/>. ECtHR esimees rõhutas osalisriikide kohustust tagada kohtuotsuste jõustamine<FNREF FNIDREF="FN2"/> ning Euroopa Nõukogu Parlamentaarne Assamblee avaldas lisaks arvamust, et riigid peaksid tegelema struktuursete ja süsteemsete probleemidega ning ECtHR mõjususe tagamiseks seda tugevdama<FNREF FNIDREF="FN3"/>.</PARA><PARA>- Kas nõukogu saab anda teavet selle kohta, milline on ELi ECHRiga ühinemise üle peetavate läbirääkimiste hetkeseis, lepingu eelnõu sisu ning millised on nõukogu esitatud ettepanekud, seal toimuvad arutelud ja vastuvõetud seisukohad?</PARA><PARA>- Milline on ELi ECHRiga ühinemise kavandatud ajakava? </PARA><PARA>- Milliseid ettepanekuid on EL ja selle liikmesriigid Euroopa Nõukogu organites esitanud ja milliseid seisukohti avaldanud ECHRiga ühinemise ja ECtHRi reformimise küsimuses? Kas liikmesriigid kavatsevad kokku leppida ELi lepingu artiklitel 2 ja 6 põhinevas ühises lähenemisviisis?</PARA><PARA>- Milliseid meetmeid võtab ta ECHRi süsteemi tugevdamiseks ja selleks, et julgustada liikmesriike jõustama ECtHRi otsuseid, kaasa arvatud struktuursete ja süsteemsete probleemide läbivaatamise kaudu?</PARA><FN FNID="FN1">  See aastaid tagasi käivitatud protsess viis 14. protokolli vastuvõtmiseni ning Interlakeni ja Izmiri deklaratsioonini; see tõi ECtHRis kaasa konkreetsed reformid, näiteks alustrajavatele kohtuasjadele prioriteedi andmise ning põhjendamatute taotluste tuvastamise menetluste täiustamise. Kõne: http://www.number10.gov.uk/news/european-court-of-human-rights/</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm. </FN></CONTENT></QUEST>