<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000242">O-000242/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="109649">Mikael Gustafsson</PERSON>, <PERSON ID="28406">Miguel Portas</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000242">Teema: ELi meetmed seoses romadega</OBJECT><CONTENT><PARA>Aprillis 2011 esitleti romasid käsitlevate riiklike strateegiate ELi raamistikku, mille üle väljendati heameelt nõukogu maikuistes järeldustes ja mille 24. juunil kiitis heaks Euroopa Ülemkogu. Liikmesriigid peavad töötama välja romasid käsitlevad riiklikud integratsioonistrateegiad kooskõlas ELi 2020. aasta strateegia eesmärkidega ja esitama need 2011. aasta lõpuks komisjonile. Kuigi romasid käsitlevate riiklike strateegiate ELi raamistik on komisjoni poolt esitatud kõige põhjalikum dokument, milles käsitletakse 10–12 miljoni Euroopas elava roma sotsiaalmajanduslikku kaasamist, puuduvad selles diskrimineerimisvastased eesmärgid ja meetmed võitluseks mustlasevastasusega, mille vajadus on praegu aegade suurim. Oleme jätkuvalt tunnistajateks romavastastele meeleoludele (mustlasevastasusele) ja romade vastu suunatud vägivalla kasvule, mille näiteks on hiljutised juhtumid mitmes ELi liikmesriigis. Romade ja nende elupiirkondade vastu suunatud rassistlike rünnakute toimepanijateks on väga sageli rassistlikud rühmitused, jalgpallihuligaanid, neonatsid ja paremäärmuslased.</PARA><PARA>Milliseid meetmeid kavatseb komisjon võtta romade kui Euroopa kodanike õiguste ja vabaduste kaitseks? Milliseid samme on komisjon astunud, et survestada valitsusi piisaval määral reageerima romade vastu suunatud mis tahes vägivallale ja järgima õigusriigi põhimõtet juhtudel, kui kannatanuteks on romad? Mida teeb komisjon selleks, et lihtsustada liikmesriikidel romasid käsitlevate riiklike strateegiate välja töötamist? Kui väärtuslikuks peab komisjon romade seisukohti romasid käsitleva poliitika kohta, sest romade osalus ja esindatus ELi platvormi kohtumistel on vähene? Milliseid vastumeetmeid on võetud romavastase poliitika rakendamise puhul, mille näiteks on romade jätkuv riigist väljasaatmine? Milliseid meetmeid kavatseb komisjon romade õiguste asjus võtta enne 2014. aasta juulit?</PARA></CONTENT></QUEST>