<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0072">O-0072/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0072">Teema: Global Call to Action Against Poverty: vaesuse likvideerimine alatiseks</OBJECT><CONTENT><PARA>Brasiilia president Lula algatas Global Call to Action Against Poverty-kampaania Maailma Sotsiaalfoorumi avamisel jaanuaris 2005. Nelson Mandela algatas kampaania Ühendkuningriigis veebruaris 2005. Kampaania eesmärgid saab kokkuvõtlikult esitada kolme punktina: abi kvantiteedi ja kvaliteedi suurendamine, võlgade kustutamine ja head kaubandustavad.</PARA><PARA>Kampaania on hästi ajastatud, sest käesolev aasta on kogu maailmas vaesuse vastu võitlemise osas väga tähtis: juulis toimub G8 iga-aastane tippkohtumine (Ίotimaal), kus Aafrika on päevakorra üks esmatähtsatest punktidest; septembris korraldatakse New Yorgis ÜRO kõrgetasemeline täiskogu istung, kus vaadatakse põhjalikult läbi ÜRO millenniumi deklaratsiooni elluviimine ja aastatuhande arengueesmärkide täitmisel saavutatud edu; detsembris 2005 korraldatakse WTO ministrite konverents, kus loodetavasti võetakse otsustavad meetmed Doha arenguvooru jätkamiseks. Need kolm peamist rahvusvahelist kohtumist osutavad 2005. aasta tähtsusele võitluses vaesusega.</PARA><PARA>Euroopa Liidu osale eespool nimetatud kohtumistes tee rajamiseks on komisjon aprillis asjakohaselt vastu võtnud kolm teatist (nn MDG-pakett), milles tehakse ettepanek vastu võtta konkreetsed meetmed ametliku arenguabi taseme tõstmiseks ja uuenduste kiirendamiseks, mis parandavad abi kvaliteeti, suurendavad tegevuse ühtsust ja tagavad, et Aafrika on arengukoostöö prioriteet.</PARA><PARA>Milline on komisjoni esialgne hinnang sellele, kuidas ELi liikmesriigid on MDG-paketile reageerinud?</PARA><PARA>Komisjon kavatseb eelkõige parandada tegevuse ühtsust, tugevdades mõju hindamise mehhanismi (välja töötatud 2000. aastal). Mida see täpselt tähendab? Kas komisjon kavatseb järgida Rootsi eeskuju, kus iga valitsuse heakskiidetud algatus sisaldab ka arengumõjude hinnangut? Kas komisjon kavatseb rakendada ettepaneku, mille kohaselt WTO põllumajanduslepingus tuleb esitada arengukoostöö lahter? Kas komisjon kavatseb muuta Aafrikale kavandatud tähelepanu konkreetseteks protsentideks ja eesmärkideks?</PARA></CONTENT></QUEST>