<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000220">O-000220/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="1985">Pervenche Berès</PERSON><BRK/><COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR></TI><OBJECT OBJID="OBJ000220">Teema: Euroopa poolaasta 2011 - esimesed õppetunnid</OBJECT><CONTENT><PARA>Esimese Euroopa poolaasta raames võttis komisjon juunis vastu võetud riigipõhised soovitused ning poolaasta eesmärk oli liikmesriikidele nii fiskaalpoliitiliste kui ka struktuuriliste eesmärkide seadmise kohta juhiseid anda. Juulis kiitis nõukogu need soovitused muudetud kujul heaks. Et parlamendi ülesanne on tagada liidu tasandil maksimaalne läbipaistvus ja vastutus, soovib Euroopa Parlament nii nende soovituste kui ka üldisemalt Euroopa poolaasta esimese tsükli tulemuste üle mõttevahetust innustada.</PARA><PARA>1.  Millise hinnangu komisjon esimesele Euroopa poolaastale tervikuna annab? Kas see vastas fiskaal- ja makromajanduspoliitika koordineerimise osas ootustele?</PARA><PARA>2.  Milliste konkreetsete meetmete abil kavatseb komisjon järgmist, 2012. aastal algavat Euroopa poolaasta tsüklit parandada? Kas komisjonil on kavas iga-aastase majanduskasvu analüüsi menetluses või vormis muudatusi teha?</PARA><PARA>3.  Kas komisjoni talitustel oli piisavalt aega ja ressursse asjakohase ja põhjaliku analüüsi koostamiseks? Kas makromajanduslike ja eelarvealaste soovituste vahel tuli teha kompromisse?</PARA><PARA>4.  Millise hinnangu annab komisjon kahe erineva vahendi, st riiklike reformikavade ning stabiilsus- ja lähenemisprogrammide õiguslikule koostoimele?</PARA><PARA>5.  Millise hinnangu annab komisjon Euroopa poolaasta, majanduspoliitika üldsuuniste ja tööhõivesuuniste koostoimele?</PARA><PARA>6.  Kas muudatused, mis nõukogu soovitustes tegi, olid tehtud läbipaistvalt? Kas tulevastel aastatel võiks selles osas midagi parandada?</PARA><PARA>7.  Millise hinnangu annab komisjon sellele, kuidas liikmesriigid on Euroopa poolaastale pühendunud ja sellest osa võtnud? Millise hinnangu annab komisjon Euroopa poolaasta demokraatlikule legitiimsusele liikmesriikide parlamentide ja Euroopa Parlamendi rolli kaudu?</PARA></CONTENT></QUEST>