<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0097">O-0097/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28134">Eva-Britt Svensson</PERSON> <COMMITTEE COMMID="2877">Naiste õiguste ja soolise võrdõiguslikkuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0097">Teema: Rahvusvaheline naistevastase vägivalla kaotamise päev</OBJECT><CONTENT><PARA>Rahvusvahelisele naistevastase vägivalla kaotamise päevale aluse pannud ÜRO resolutsiooni 10. aastapäeva tähistamise kontekstis peaks ELi tegevus selles valdkonnas hoogustuma ja edasi liikuma. Naistevastane vägivald on struktuuriline ja levinud probleem kogu Euroopas. Naiste elu ja osalemist ühiskondlikus, majanduslikus ja poliitilises elus piirab naistevastase vägivalla erinevate vormide püsimine. Naistevastane vägivald ei ole üksnes rahvatervise probleem, vaid puudutab ka naiste ja meeste vahelist ebavõrdsust, mis on valdkond, kus EL on volitatud tegutsema. Praegu pakub Daphne programm piiratud rahalisi vahendeid naistevastase vägivalla vastaste algatuste jaoks. See allikas pole aga kaugeltki piisav. Nüüd, kui EL suurendab koostööd vabaduse, turvalisuse ja õigluse valdkonnas, võttes detsembris vastu nn Stockholmi programmi, mis tõstab esile kodanike kaitse, ligipääsu õigussüsteemile ja kodanike õiguste edendamise, peab ELi hoogsam tegevus naistevastase vägivallaga võitlemisel olema selle strateegia lahutamatu osa.  </PARA><PARA>1. Milliseid ettevõtmisi on kavandatud, et ärgitada ja toetada liikmesriike töötama välja riiklikke tegevuskavasid naistevastase vägivalla probleemi lahendamiseks? </PARA><PARA></PARA><PARA>2. Kas komisjon kavatseb pakkuda nõukogule välja juhiseid järjekindlama ELi tegevuskava jaoks võitluses naistevastase vägivallaga?  </PARA><PARA>3. Mida arvab komisjon spetsiaalse kõrgetasemelise konverentsi korraldamisest, millel osaleksid poliitiliste organite, kodanikuühiskonna, ühiskondlike ja institutsiooniliste organisatsioonide esindajad, eesmärgiga toetada ühtsema poliitika väljatöötamist naistevastase vägivalla vastu? </PARA><PARA>4. Millal kavatseb komisjon organiseerida naistevastase vägivalla Euroopa aasta, nagu Euroopa Parlament on alates 1997. aastast korduvalt palunud?</PARA></CONTENT></QUEST>