<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0026">O-0026/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4740">Marco Cappato</PERSON> ja <PERSON ID="28254">Karin Resetarits</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0026">Teema: Poliitiline dialoog Küprose taasühendamiseks</OBJECT><CONTENT><PARA>Pärast hiljutisi Küprose presidendivalimisi palusid nii valitud president Demetris Christofias kui ka Küprose türgi kogukonna juht Mehmet Ali Talat ÜRO-l võimalikult kiiresti kohtumise korraldada. </PARA><PARA>Milliseid samme kavatseb nõukogu selles uues ja julgustavas olukorras astuda, et aidata leida terviklikku ja püsivat lahendust Küprose probleemile, ning eelkõige selleks, et Küprose türgi kogukonnale eraldatud rahalist abi kasutataks usaldust suurendavateks meetmeteks ja inimestevaheliste kontaktide loomiseks?</PARA><PARA>Mil viisil saab Euroopa Liit aidata ja toetada ÜROd ja mõlemaid pooli sellise lahenduse leidmisel, mis põhineb varasematel ÜRO resolutsioonidel ja ELi aluseks olevatel põhimõtetel ning mis toob kaasa kõikide võõrvägede saarelt väljaviimise ja kõikide Küprost ja/või Türgit puudutavate laeva- ja/või lennureiside piirangute kaotamise?</PARA><PARA>Kuidas kavatseb nõukogu aidata tagada, et pärast tervikliku lahenduse leidmist laiendatakse ühenduse õigustiku kehtivusala võimalikult sihipäraselt saare kõikidele osadele ja et kõik Küprose kodanikud võivad osaleda 2009. aasta Euroopa Parlamendi valimistel?</PARA></CONTENT></QUEST>